"மடத்துவாசல் பிள்ளையாரடி": மனசினக்கரே - முதுமையின் பயணம்

"கழிந்த நிகழ்வுகளும் கழியாத நினைவுகளும்"
மனசினக்கரே - முதுமையின் பயணம்
முதியவர் ஒருவர் முதுமை தந்த பரிசான வளைந்த வில் போன்ற முதுகோடு குனிந்து கொண்டே நடந்து போகின்றார்.அதைக் கண்ணுற்ற ஒரு வாலிபன் வேடிக்கையாக
 இந்த வில்லை எங்கே வாங்கினீர்கள் என்று வினவுகிறான்.
 இந்த வில்லை நீ விலை கொடுத்து வாங்கத் தேவையில்லை, முதுமைக் காலத்தில் உனக்கு இது பரிசாகவே வந்து சேரும்"
என்று அந்த இளைஞனைப் பார்த்துக் குறுநகையோடு போய்க்கொண்டிருக்கிறார் அந்த முதியவர்.
முதியவர் ஒருவர் தன் தள்ளாத வயதில் கூனிக்குறுகி நிலத்தைப் பார்த்தவாறே மெள்ள நடந்து போகிறார்.ஒரு இளைஞன் அதைப் பார்த்து
" என்று ஏளனமாகக் கேட்கின்றான்.
 தொலைந்து விட்ட என் இளமையைத் தான் தேடுகின்றேன் " என்று சலனமில்லாது சொல்லிவிட்டு நகர்கின்றார் அந்த முதியவர். இளைஞன் வாயடைத்து நிற்கின்றான். மேலே நான் சொன்ன இரண்டு சம்பவங்களும் எனது ஒன்பதாம்
வகுப்பு ( ஆண்டு 10 ) தமிழ்ப்பாடப்புத்தகத்தில்முன்னர் படித்தது. வருஷங்கள் பல கழிந்து இப்போது அவை நினைவுக்கு வரக்காரணம் அண்மையில் நான் பார்த்த மலையாளத்திரைப்படமான "மனசினக்கரே"
யாருமே விரும்பியோ விரும்பாமலோ தம் வாழ்வியலில் கடக்கவேண்டிய கடைசி அத்தியாயம் இந்த முதுமை.முன்னர் ஒரு பதிவில் சொல்லியிருக்கிறேன், முதுமை எவ்வளவு விசித்திரமானது, எட்டாத சொந்தங்களையும், கழிந்து போன பந்தங்களையும் அது தேடி ஓடுகின்றது என்று. அதுதான் "மனசினக்கரே" படத்தின் அடி நாதம், மனசினக்கரே - மனதின் அந்தப் பக்கம் என்று பொருள்படும் இப்படத்தலைப்பே எவ்வளவு ரசனையாக இருக்கின்றது பார்த்தீர்களா
தமது படங்கள் சோடை போனாலும் மலையாளச் சேட்டன்கள் வைக்கும் படத்தலைப்புக்கள் ஒவ்வொன்றும் வித்தியாசமானதோ அல்லது எளிமையானதாகவோ இருக்கும்.
தெரிந்தோ தெரியாமலோ மலையாளப் பட இயக்குனர் சத்தியன் அந்திக்காடுவின் படங்கள் சிலதை நான் பார்த்த மலையாளப் படப்பட்டியலில் வைத்திருக்கின்றேன். தந்தை மகனுக்கு இடையில் இருக்கும் ஆழமான நேசத்தைக் காட்டிய "வீண்டும் சில வீட்டுக்கார்யங்கள்". அம்மா ஸ்தானத்தில் இருப்பவருக்கும் மகளுக்கும் உள்ள புரிதல்கள், பிரிவுகளைக் காட்டிய "அச்சுவிண்ட அம்மா" கடந்த வருஷம் கேரளத் தியேட்டரில் நான் பார்த்திருந்த "ரசதந்திரம்". என்று வரிசையாக நான் பார்த்து வியந்த திரை இயக்கங்களுக்குச் சொந்தக்காரர் சத்தியன் அந்திக்காடு. அந்த வகையில் இந்த இயக்குனரின் படம் தானே சோடை போகாது என்று எடுத்து வந்து பார்த்து அனுபவித்த படம் " மனசினக்கரே".
"மனசினக்கரே" , 2003 ஆம் ஆண்டு வெளிவந்து பிலிம் பேரின் , சிறந்த இயக்குனர், சிறந்த படம், சிறந்த நடிகர் (ஜெயராம்), சிறந்த இசை (இளையராஜா) ஆகிய நாங்கு விருதுகளை அள்ளிய படம். இருபது வருடங்களுக்கு பின் செம்மீன் புகழ் ஷீலா மீண்டும் திரையுலகிற்கு வரக்காரணமாக இருந்த படம். (இவர் ஏற்கனவே 1975 வரை மலையாள நடிகர் பிரேம் நசீருடன் ஜோடியாக 130 படங்களில் நடித்துச் சாதனை ஒன்றும் இருக்கிறதாம்) இப்படி ஏகப்பட்ட விஷயங்களைப் இப்படத்தைப் பார்த்தபின்னர் தான் அறிந்து கொண்டேன்.
இப்படத்தில் இரண்டு கதைக்களங்கள் கையாளப்படுகின்றன.
ஒன்று பணக்கார வீட்டைச் சுற்றியது. மற்றையது சாதாரண ஏழைக் குடும்பத்தைச் சுற்றியது. இரண்டு புள்ளிகளாக ஆரம்பிக்கும் இந்த ஓட்டம் முடிவில் ஒன்றாகக் கலக்கின்றது.
கொச்சு திரேசா ( ஷீலா) அறுபதைக் கடந்த பெரும் பணக்காரி. கணவனை இழந்து தன் வளர்ந்த பிள்ளைகளும், பேரப்பிள்ளைகளும், கூப்பிட்டால் ஓடிவந்து கால் பிடிக்கும் வேலைக்காரியும், பெரும் பங்களாவுமாக என்னதான் பிரமாண்டமான வாழ்க்கை இவளுக்கு வாய்த்தாலும் அவள் இழந்து நிற்பது விலைகொடுக்கமுடியாத பாசமும் கூடவே எளிமையான சின்னச் சின்ன சந்தோஷங்களும். கிழவி ஆயிற்றே வீட்டில் ஒரு மூலையில் கிடந்து வேளா வேளைக்குச் சாப்பாடும், வீடே உலகமுமாக இருக்கலாம் தானே என்பது திரேசாவின் பிள்ளைகளின் எதிர்பார்ப்பு. தன் குறும்புத்தனங்களையும், எல்லையில்லா அன்பைக் கொடுக்கவும் , கேட்டுப் பெறவும் துடிக்கும் மனநிலையில் திரேசா என்கின்ற மூதாட்டியின் நிலை.
இன்னொரு பக்கம் சிறு கோழிப் பண்ணை வைத்து ரெஜி என்னும் இளைஞனும் (ஜெயராம்) சதா சர்வகாலமும் கள்ளுக் குடியே கதியென்று கிடக்கும் மொடாக்குடியனான அவனின் தந்தையும் ( இன்னசென்ட்). என்னதான் இந்த ஏழ்மை வாழ்க்கை இவர்களுக்கு வாய்த்தாலும், இயன்றவரை தன் தந்தையின் ஆசைகளுக்கு அனுசரித்துப் போகும் மகனுமாக இவர்கள் வாழ்க்கை.
மாடிவீட்டில் கிடைக்காத பாசமும் நேசமும், திரேசாவுக்கு பெற்றெடுக்காத மகன் ரூபத்தில் ரெஜியிடமிருந்து கிடைக்கின்றது.
தொடர்ந்து இந்த இரண்டு குடும்பங்களிலும் வரும் வேறு வேறான சோதனைகள் , இறுதியில் மனசினை இலேசாக்கிக் காற்றில் பறக்க வைக்கும் முடிவுமாக ஒரு உணர்ச்சிக்குவியலாக இப்படம் வந்திருக்கின்றது.
ஷீலா , இருபது வருஷ ஓய்வுக்குப் பின் வந்து நடித்தாலும் , இப்படம் இவருக்கு நல்லதொரு மீள்வரவுக்கான சகல அம்சங்களையும் இவர் நடிப்பில் காட்ட உதவியிருக்கின்றது. முக்காடு போட்டுக்கொண்டு கையில் குடையுமாக அப்பாவி போல வந்தாலும், மேட்டார் சைக்கிளில் களவாக லிப்ட் கேட்டு தேவாலயம் (Church) போவது, சேர்ச்சில் பிரார்த்தனை நடக்கும் போது தன் தோழியிடம் குசுகுசுப்பது, பின் அதைச் சுட்டிக்காட்டும் பாதிரியாரிடம் " கடவுளோடு அதிகம் அலட்டாமல் சுருக்கமாக உங்கள் பிரார்த்தனையை வைத்துக்கொள்ளுங்கள்" அவருக்கே ஆலோசனை கொடுப்பது என்று குறும்புத்தனம் காட்டுகின்றார். தன் பிள்ளைகளுக்குத் தெரியாமல் களவாக மதில் பாய்ந்து போய் ஜெயராமுடன் கிராமியச் சந்தோஷங்களை அனுபவிப்பது, கள்ளுக்குடித்து வெறியில் சாய்வது என்று சொல்லிக்கொண்டே போகலாம்.
ஜெயராமைப் பொறுத்தவரை இந்தப் படம் ஆளுக்கேற்ற அளவான சட்டை. ஒரு சாதாரண கோழி வியாபாரியாக வந்து மாடிவீட்டுப் பணக்காரப்பாட்டியின் ஓவ்வொரு எதிர்பார்ப்பையும் கேட்டறிந்து அவளுக்கு அவற்றைத் தேடிக்கொடுப்பதாகட்டும், கள்ளே கதியென்று குடித்து அழியும் தந்தையை நினைத்துப் புழுங்குவதாகட்டும், பின்னர் கெட்ட பழக்கங்களைத் திருத்தும் நிலையம் போய் அங்கு கொடுக்கும் கடுமையான பயிற்சிகளைக் கண்டு கலங்கி தன் தந்தையைத் தான் கஷ்டப்படுத்தக்கூடாது என்று திரும்பி வருவதாகட்டும் ஒவ்வொரு காட்சியிலும் இயல்பான இவரின் நடிப்பு மனசில் உட்கார்ந்து டோரா போட்டுக்கொள்கின்றது.அப்பனும் மகனுமாகக் கள்ளடித்து ஆசையைத் தீர்ப்பது வேடிக்கை.
ஷிலாவின் மருமகனாக இளமையான பாத்திரத்தில் நெடுமுடி வேணு (இந்தியன் படத்தில் வந்த சி.பி.ஐ ஆபீசர்) கொஞ்சமே காட்சிகளில் வந்தாலும் வித்தியாசமான நடிப்பு.
கே.பி.ஏ.சி.லலிதா, ஷீலாவின் தோழியாக வரும் முதிய பாத்திரம். தான் ஆசையாகச் செய்த தின்பண்டத்தைத் தன் தோழியின் பிள்ளைகள் தூக்கி எறியும் போது ஏற்படும் ஏமாற்றம் தரும் முகபாவம், சான் பிரான்சிஸ்கோவில் இருக்கும் மகன் தன்னை அங்கே வரச்சொல்லுகின்றான் என்று பெருமையடித்துவிட்டு, பின்னர் தன் பேரப்பிள்ளைகளைக் கவனிக்க அவன் அழைக்கும் வேலைக்காரியாக நான் போகின்றேன் என்று சொல்லி விம்மி வெடிக்கும் போது யதார்த்தம் உறைக்கின்றது.
மலையாளத்தில் இளையராஜா - இயக்குனர் பாசில் கூட்டணி தான் நல்ல பாடல்களைத் தரும் என்ற முடிவை மாற்ற இப்படமும் வழிவகுத்திருக்கின்றது. "கொச்சு கொச்சு சந்தோஷங்கள்", "அச்சுவின்ட அம்மா", "ரசந்தந்திரம்" வரிசையில் இதிலும் இளையராஜா - இயக்குனர் சத்தியன் அந்திக்காடு கூட்டணி. பின்னணி இசையில் வருடும் கிராமியத்துள்ளல் , சோகங்களில் கலக்கும் வயலின் ஜாலம், முத்து முத்து மழைத்துளிகள் தெறித்தாற் போல சலனமில்லாது எண்பதுகளின் இசைவிருந்தை மீண்டும் அளிக்குமாற் போல ராஜாவின் ராஜாங்கம் தான்.
"மரக்குடையால் முகம் மறைக்கும் மானல்லா" கிராமியத்துள்ளல், இப்பாடலில் வரும் வரிகள் ஏறக்குறையத் தமிழிலும் புரியும். தன் இளமைக்காலத்தில் தான் பார்த்துப் பழகிய இடத்தைத் தேடிப் போய்ப் பார்க்க ஆசைப்பட்டுப் போகும் திரேசா 52 வருஷங்களுக்கு முன் தன் திருமணம் நடந்த தேவாலயத்தில் பழைய நினைவைப் பகிரும் போது வரும் பாடல் "மெல்லயொன்னு பாடி". தகப்பனும் மகனும் கள்ளருந்திக் களிப்பில் மிதக்கும் போது வரும் அருமையான தாள லயத்தோடு " செண்டைக்கொரு", தந்தையை இழந்த சோகம் அப்பிய சூழலில் கிறிஸ்மஸ் கொண்டாட்டங்களில் அயல் திளைக்கும் போது வந்து கலக்கும் " தங்கத்திங்கள் வானில் உருக்கும் " (இப்பாடலை எழுதும் போது மெய்சிலிர்க்கின்றது) இப்படி ஒவ்வொரு பாடலும் காட்சியோடு ஒன்றி, உறுத்தாத எளிமையான பின்னணியில் வந்து கலந்து மனசில் சிம்மாசனம் போட்டு உட்கார்ந்து கொள்கின்றன. இப்பாடல்வரிகளில் ஒளிந்திருக்கும் அழகுணர்ச்சியால் மலையாளப்பாடல்களில் அர்த்தம் பொதிந்த பாடல்களைத் தமிழாக்கித் தரவேண்டும் என்ற முனைப்பும் எனக்கு ஏற்படுகின்றது.
நயன்தாராவிற்கு இதுதான் திரையுலகில் முதற்படமாம். முகப்பூச்சு இல்லாத கிராமியக் களையும் துடுக்குத் தனமான பேச்சாலும், அடவடிப் பேரம் பேசலாலும் கடைவீதியில் எல்லோரையும் அடக்கி வைக்கும் இவரைக் கண்டால் எதிர்ப்படும் மீன் வியாபாரி கூட தன் சைக்கிளைத் திருப்பி வந்த வழியே ஓடும் நிலை. ஆனால் இதே பாத்திரம் பின்னர் அடங்கிப் போய் அமைதியின் உருவமாகப் பிற்பாதியில் வருவது ஒரு முரண்பாடு.சிம்பு மட்டும் விட்டுவைத்திருந்தால் ஊர்வசிப் பட்டம் வரை முன்னேறக்கூடிய சாத்தியம் இவரின் முதற்படத்திலேயே தெரிகின்றது.ஆனால் இப்போது அரையும் குறையுமாக "வல்லவா எனை அள்ளவா" என்று நடித்துப் போகும் நயந்தாரா வேறு.
படத்தில் ஜெயராம், ஷீலா பாத்திரங்களுக்கு அடுத்து மிகவும் கனமான பாத்திரம், ஜெயராமின் தந்தையாக வரும் இன்னசென்ட் உடையது,அதை அவர் கச்சிதமாகவே செய்திருக்கின்றார். கடனுக்குக் கள் குடித்துவிட்டு அப்பாவி போல நடிப்பது, அரசியல் கூட்டத்தில் சம்மணம் கட்டி இருந்து பேச்சாளரின் ஓவ்வொரு பேச்சுக்கும் குத்தல் கதை விடுவது, தன் மகன் குடியை விடவைக்க கள்ளுக்கொட்டிலுக்குக் கொண்டு போய் போத்தலைக் காட்டியதும் ஒரு காதல் பார்வை பார்த்து முழு மூச்சாக இறங்குவது, வெறிகொண்டோடும் தன் வளர்ப்பு மாட்டின் கயிற்றில் மாட்டுப்பட்டு கத்திக்கொண்டே ஓடுவது என்று அத்தனை காட்சிகளிலும் மின்னியிருக்கிறார்.ஒரு நகைச்சுவை நடிகனுக்குக் கதையோட்டத்தோடு கூட நகரும் குணச்சித்திர பாத்திரம் கொடுத்துச் சிறப்பிப்பதைப் பல மலையாளப்படங்களில் பார்த்தாயிற்று. இன்னசென்ட் என்னமாய் ஒரு இயல்பான நடிப்பை வெளிப்படுத்துகிறார், அவரின் முகபாவங்களை ஆச்சரியத்தோடு பார்த்துககொண்டே இருக்கலாம்.
தென்னோலைகளைக் கிழித்துப் போடுவது, மாடு வளர்ப்பு, வாழைக்குலைகளை வெட்டிச் சந்தைக்குக் கொண்டுபோவது, என்று ஊர்நினைப்பைக் கிளறும் காட்சிகள் அள்ளித் தெளிக்கப்பட்டிருக்கின்றன.
எவ்வளவு தான் அள்ளிக்கொட்டியிருக்கும் பணக்குவியலில் வாழ்ந்தாலும், முதுமை தேடும் தன் ஆரம்பப்புள்ளியை நோக்கிய பால்யகால நினைவுகளும், அதை மீண்டும் அனுபவிக்கத்துடிக்கும் ஆசைகளும் விலைமதிப்பற்றவை. அதைத் தான் அழகாகக் கோடிட்டுக்காட்டுகின்றது இப்படம்.
தாயகத்தில் வாழ்ந்த காலங்களில் ஐஸ்பழ வானில் ஒரு குச்சி ஐஸ்கிறீம் வாங்கிச் சூப்பிக்கொண்டிருக்கும் முதியவரைக் கண்டால் இளசுகளுக்கு வேடிக்கை. "உங்க பார் பழசு இப்பதான் சின்னப்பிள்ளை மாதிரி ஐஸ்கிறீம் சூப்புது" என்ற கிண்டல் பேச்சுகள் வேறு.
தன் காதலுக்காக 52 வருஷங்களுக்கு முன்னர் பெற்றோரை உதறிவிட்டு எங்கோ போய் , மீண்டும் பழைய ஊருக்கு வந்து எல்லா இடங்களையும் பார்த்துத் தன் நினைவலைகளை மீட்டுக் கனத்த இதயத்தோடு திரேசாக் கிழவி, ரெஜியிடம் சொல்லுவார் இப்படி,
"எங்களின் அப்பா அம்மாவை நாங்கள் எவ்வளவு நேசித்தோமோ, அதுதான் எங்கள் பிள்ளைகள் எங்களுக்குத் தருவார்கள்."
அந்த வசனத்தை மீண்டும் நினைத்துப் பார்த்தேன்.
எங்கட சமுதாயத்தைப் பொறுத்தவரை அண்ணன் ஒரு நாட்டில், அக்கா இன்னொரு நாட்டில, தங்கச்சி வேறோர் இடத்தில. அப்பா, அம்மா ஊரிலோ, அல்லது ஒவ்வொரு பிள்ளைகளின் வீட்டிலும் சுழற்சி முறையில் தங்கல். பிரான்ஸ் - கனடா - லண்டன் - சிட்னி
என்று எஞ்சிய காலங்கள் ஒவ்வொரு வீட்டிலும் பங்கு போடப்படும். ஒவ்வொரு பருவகாலங்களுக்கும் ஒவ்வொரு நாட்டில் ஒவ்வொரு பிள்ளைகளோடு இவர்கள் வாழ்க்கை நகர்த்தப்படும். இல்லாவிட்டால் ஒரே வீட்டில் பேரன் பேர்த்திகளின் காவல் தெய்வங்களாய். இனப்பிரச்சனையின் இன்னொரு சமுதாய அவலம் இது. யாரையும் நோகமுடியாது. பிள்ளைகளைப் பொறுத்தவரை அவர்களின் நியாயம் அவர்கள் பக்கம்.
"உந்தப் பிக்கல் பிடுங்கல்கள் வேண்டாம், நாங்கள் ஊரிலேயே இருந்துகொள்ளுறன், அயலட்டை எங்களைச் சொந்தப்பிள்ளைகள் போல வைச்சிருக்கும்". இது என் அப்பா அடிக்கடி சொல்லும் வார்த்தைகள்.
"மனசினக்கரே " திரைப்படத்தில், திரேசாக் கிழவி தன் பிள்ளைகளிடம் தான் காட்டமுடியாத பரிவினை ஏதோ ஒருவகையில் தீர்க்கத் தான் அன்பாக வளர்க்கும் மாட்டை ஜெயராமுக்குப் பிள்ளைகள் விற்றதும் களவாக அதைத் தேடிப் போய்ப் பரிவு காட்டி உணவூட்டுவது.
இதைப்பார்த்ததும் எனக்கு மீண்டும் அப்பாவின் நினைவு வந்தது. அருகே பிள்ளைகள் இல்லாத 13 வருஷங்கள் கடந்த அவரின் வாழ்வில் பிள்ளையாக இருப்பது ஆடு வளர்ப்பு.
கடந்த முறையும் ஊருக்குப் போனபோது வீட்டின் பின் கோடியில் இருந்து சத்தம் கேட்டது.
" உதேன், கட்டிவச்ச குழையெல்லாம் அப்பிடியே இருக்குது, ஏன் சாப்பிடேல்லை இல்லாட்டால் இந்தா, இந்தக் கஞ்சியைக் குடி" அப்பா ஆட்டுடன் கதைத்துக்கொண்டிருந்தார்.அந்த ஆட்டுக்கு லட்சுமி என்பது பெயராம், குட்டிக்கு அப்போது பேர் வைக்கவில்லை.
 வயசு போன காலத்தில ஏன் உந்த ஆடு வளர்ப்பு
 நீங்களெல்லாம் இங்கை இல்லாத குறைக்கு ஒரு ஆறுதலுமாச்சு" என்று மெல்லச் சிரிப்போடு என் அப்பா சொன்னார்.
என் புலம்பெயர் வாழ்வில் இன்றைய முதுமையின் வாழ்வியல் நடப்புக்களைக் காணும் போது முதுமை என்னும் அத்தியாயத்தை நோக்கி மனசின் ஓரமாய் பயத்தோடு எதிர்நோக்க வைக்கின்றது.
வி. ஜெ. சந்திரன் said...
உங்கள் பதிவு படத்தை அழகாக அறிமுகம் செய்கிறது. படம் பார்க்கும் சந்தர்ப்பம் கிடைக்காது. உங்கள் பதிவை வாசித்து பார்த்ததாக பாவனை பண்ணலாம் :).
நமது சமூகத்தின் பிய்த்தெறியப்பட்ட குடும்ப அவலம் எப்படியானது என்பதை சொல்லியுள்ளீர்கள் :(
//என் புலம்பெயர் வாழ்வில் முதுமை என்னும் அத்தியாயத்தை நோக்கி பயத்தோடு எதிர்நோக்க வைக்கின்றது மனசின் ஓரமாய், இன்றைய முதுமையின் வாழ்வியல் நடப்புக்கள். முதுமை என்பது வரமா சாபமா
இந்த கேள்வி இந்த புலம் பெயர் நடுகளில் தவிர்க்கமுடியாததாகிவிட்டது. முதியோரை சுமையாக நினைப்பது இன்றைய தலைமுறையில் அதிகமாகிவிட்டது. ஆனால் அப்படி நினப்பவர்களுக்கும் முதுமை வரும் என்பது ஏன் அவர்கள் நினைவில் வருவது இல்லையோ தெரியவில்லை... வழமை போல வாழ்வின் சாஸ்வதங்கள் பற்றிய உங்களின் முத்திரை தெரிகிறது.
/// மேலே நான் சொன்ன இரண்டு சம்பவங்களும் எனது ஒன்பதாம் வகுப்பு ( ஆண்டு 10 ) தமிழ்ப்பாடப்புத்தகத்தில்முன்னர் படித்தது////
நீங்கள் சொன்ன அதே இலக்கிய பாட புத்தகத்ஹ்டிஅ தான் நானும் படித்து வந்தேன். அந்த புத்தகத்தில் கம்பராமாயண காட்சிகள் என்று பண்டிதமணி சி. கணபதிப்பிள்ளையின் கட்டுரைகள் சில வரும். அவை புத்தகமாக் இப்பொது அச்சில் உள்ளனவா.... எங்கே எடுக்கலாம்
//வி. ஜெ. சந்திரன் said...
நமது சமூகத்தின் பிய்த்தெறியப்பட்ட குடும்ப அவலம் எப்படியானது என்பதை சொல்லியுள்ளீர்கள் :( //
மலையாளப்படங்களைக் கனடாவில் எடுக்கமுடியாது போல இருந்தால் தேடிஎடுத்துப் பாருங்கள். நுட்பமான உணர்வுகளைத் திரையில் தரிசனம் செய்யலாம்.
இதுவரை நீங்க எழுதனதுலேயே என் மனசை
ரொம்பவே தொட்ட பதிவுன்னு இதைத்தான் சொல்லணும்.
மத்த பதிவுகளை சூப்பர்ன்னு சொன்னா இது அதி சூப்பர்.
அருமையான விமரிசனம். முதுமை நெருங்கிவரும் ஒவ்வொருவருக்கும்
மனசில் ஒவ்வொரு பயம் இருக்கத்தான் செய்யுது.
கே.பி.ஏ.சி. லலிதாவின் நடிப்பு ரொம்ப யதார்த்தம். தோழிக்கு கொஞ்சம்
பலகாரங்களை ஒளிச்சுக் கொண்டுவந்து தருவதும், தோழி ( ஷீலா) கணவன்
கல்லறையில் போய் வீட்டுக்காரியங்களை சொல்றதும் மனசை தொட்டுருச்சு.
இந்த கேள்வி இந்த புலம் பெயர் நாடுகளில் தவிர்க்க முடியாததாகிவிட்டது.//
போர் நிகழ்த்திய மறைமுக அவலங்களில் ஒன்று இந்தப் பலவந்த இடநகர்வு. தங்கள் கருத்துக்கு நன்றிகள் அருண்மொழி.
நாம் படித்த பாடப்புத்தகங்களை நினைவில் வைத்துக்கொண்டே எழுதினேன். இப்போது தாயகத்தில் அவை கிடைக்குமா என்பது சந்தேகமே. ஏனென்றால் போன வருஷம் ஊருக்குப் போனபோது புதிய பாடத்திட்டத்தில் புத்தகங்கள் இருந்த்தைக் காணக்கூடியதாக இருந்தது.
//மலையாளப்படங்களைக் கனடாவில் எடுக்கமுடியாது போல இருந்தால் தேடிஎடுத்துப் பாருங்கள். நுட்பமான உணர்வுகளைத் திரையில் தரிசனம் செய்யலாம்.//
படம் பார்க்கக் கிடைக்குமோ தெரியவில்லை. ஆனால் இந்த முதுமை கிடைக்கும்; தவிர்க்கமுடியுமா
அதுவும் நம்மவர் முதுமை தான் ; வேதனை மிக்கதாய் போய்விட்டது.
உங்கள் வீட்டு ஆட்டுக்குட்டிப்படம் எனக்கு என் இளமை ஆடு வளர்த்தது. 25 வருசமானாலும் அந்த
 அவை நம் வாழ்வுடன் ஒன்றியவை
உங்கள் பதிவுகளில் ஒரு மீட்டலுணர்வு எப்போதும் இருக்கும்
வணக்கம் பிரபா..நல்லதொரு பதிவுக்கு நன்றி.. என்னண்டு இந்த மொழியை விளங்கி கொள்ளுறியள்
வி. ஜெ. சந்திரன் said...
//மலையாளப்படங்களைக் கனடாவில் எடுக்கமுடியாது போல இருந்தால் தேடிஎடுத்துப் பாருங்கள். நுட்பமான உணர்வுகளைத் திரையில் தரிசனம் செய்யலாம்.//
கனடாவில் எடுக்க முடியாதென்றால் பொய். நான் இருக்கும் இடத்தில் முடியாது.
இதுவரை நீங்க எழுதனதுலேயே என் மனசை ரொம்பவே தொட்ட பதிவுன்னு இதைத்தான் சொல்லணும்.//
படம் பார்த்த அதே திருப்தியைப் பதிவிலும் கொண்டுவர முயற்சித்தேன். உங்கள் கருத்தால் மிக்க திருப்தி அடைகின்றேமன்.
படத்தை நீங்களும் பார்த்திருக்கிறீகள் போல. கே.பி.ஏ.சி.லலிதா இயல்பான நடிப்பில் இன்னொரு உதாரணம்.
//மலையாளப்படங்களைக் கனடாவில் எடுக்கமுடியாது போல இருந்தால் தேடிஎடுத்துப் பாருங்கள். நுட்பமான உணர்வுகளைத் திரையில் தரிசனம் செய்யலாம்.//
பிரபா.. எங்கேயிருந்து எடுத்துப் பார்க்கிறீர்கள்
முதுமை, கேளாமலே (ஆகூழிருந்தால்) கிடைக்கும்.
//எனக்கு மீண்டும் அப்பாவின் நினைவு வந்தது.//
வீட்டு நினைவுகளைக் கிளறிவிட்டீர்கள். ஒவ்வொருத்தருக்கும் ஒவ்வொருமாதிரியான அனுபவமாய் இருக்கு. :O\
படம் பார்க்கக் கிடைக்குமோ தெரியவில்லை. //
தங்கள் வருகைக்கும் கருத்துக்கும் என் நன்றிகள். உங்கள் நாட்டிலும் இவற்றை எடுக்கமுடியாது போலும்.
வணக்கம் பிரபா..நல்லதொரு பதிவுக்கு நன்றி.. என்னண்டு இந்த மொழியை விளங்கி கொள்ளுறியள்//
படங்களைத் தேடியெடுத்துப் பார்க்க மொழிப்பரிச்சாயம் தானாக வரும். ஒரு காலத்தில் யாழ்ப்பாணத்தில் -ஹிந்திப்படங்களே ஒடியவை தானே
பிரபா.. எங்கேயிருந்து எடுத்துப் பார்க்கிறீர்கள்
முதுமை, கேளாமலே (ஆயுளிருந்தால்) கிடைக்கும். //
ராகம் மியுசிக் இலை தான் வழக்கமாக எடுத்துப் பார்ப்பேன்.
நல்ல படங்கள் பழைய நினைப்பையும் கிளறிவிடும்.
நீங்கள் சொன்ன நகைச்சுவைகளிரண்டும் " சிரிக்கத்தெரிந்த பாரசீகர்" என்ற அத்தியாயத்திலதானே வந்தது. எனக்குப் பிடிச்சு ரூபினி மிஸ் படிப்பிச்ச பாடமது நிறைய மறந்திட்டன் ஆனால் அவா மட்டும் ஞாபகத்தில நிக்கிறா.அம்மாக்கு அடுத்து என்னை பிரமிக்க வைச்ச ஆசிரியர்.ஞாபகப்படுத்தின பிரபாண்ணாக்கு நன்றி.
இந்த முதுமை பற்றிய பயம் பற்றி நானும் எழுத வேணும் என்று நினைத்திருந்தேன்.
அண்மையில் என் நண்பி சொல்லிக் கவலைப்பட்ட விசயம் அம்மா அப்பாக்கு வயசு போகுதென்பது.எங்களுக்கே தெரியும் அவைக்கு வயசு போகத்தானே வேணும் என்று ஆனால் அதை ஒப்புக்கொள்ளக் கஸ்டமா இருக்கு. ஏழெட்டு வருடங்களுக்கு முதல் இருந்தது போல இப்ப அம்மா அப்பா இல்லை.உடம்பும் மனசும் அடிக்கடி களைச்சுப் போறதால அவைக்கு எங்களோட முன்பு இருந்தது போல அன்பாய் இருக்க முடியேல்லயோ என்றொரு நெருடல். அது தவிர அக்கா அண்ணான்ர பிள்ளைகளோடயே அம்மா அப்பா அதிக நேரம் செலவழிக்கிறதால என்னவே அவர்கள் விரும்பியோ விரும்பாமலோ எங்களை விட்டு விலகி நிக்கிறமாதிரி ஒரு எண்ணம்.
என்னையும் தங்கையையும் போலவே என் நண்பிக்கும் அவளுடைய தங்கைக்கும் இடையில் கிட்டத்தட்ட ஒன்பது வயது வித்தியாசம்.அப்ப எங்களுக்கே அம்மா அப்பாட்ட இருந்து அந்தந்த வயசில கிடைக்கவேண்டிய ஏதொவொரு பிணைப்பு இல்லாமப்போற மாதிரியொரு உணர்வு இருந்தா எங்களுடைய தங்கைகளுக்கு அந்த உணர்வு இன்னும் அதிகமான ஏக்கத்தைத்தருமென்பது கவலையானது.இதில கொஞ்சம் பொறாமைப் பட வேண்டிய விசயம் என்னெண்டால் அக்கா அண்ணாமார் குடுத்து வைச்சவை.அவை எங்கட வயசில இருக்கும்போது அம்மா அப்பாவை இப்ப இருக்கிறதை விட ஏதோவொரு விதத்தில சந்தோசமா இளமையா வருத்தங்களில்லாம இருந்ததால அவையை நல்லா கவனிச்சிருக்கினம்.
"சிரிக்கத் தெரிந்த பாரசீகர்" உள்ள பாடப்புத்தகம் நீங்களும் படித்திருக்கிறீகள் போல. அப்போது இருந்த பாடவிடயங்கள் பல இன்னமும் என் நினைப்பில்.
உங்கள் பின்னுட்டலில் நிறைய விஷயங்களைப் பகிர்ந்திருக்கிறீர்களே என்று நினைத்தபோது உங்கள் பதிவையும் வாசிக்கக்கூடியதாக இருந்தது. மிக்க நன்றிகள்.
படத்தை விமரிசனம் செய்ததால் மட்டும் அல்ல அது வாழ்வில் ஏற்படுத்திய சலனங்களையும் பகிர்ந்து கொண்டதற்கு.
//அந்த ஆட்டுக்கு லட்சுமி என்ற பெயராம்//
குட்டிக்கு என்ன பெயர் என்றும் தெரிவிக்கவும்.
//ஒவ்வொன்றும் வித்தியாசமானதோ அல்லது எளிமையானதாகவோ இருக்கும்//
உண்மை .. பல எழுத்தாளக் கதாசிரியர்கள் இருந்ததால் இப்படி நடந்ததா தெரியவில்லை.வசணங்களிலும் காட்சி அமைப்பிலும் கூட இந்த எளிமையக் காணலாம்.
வாசித்துக் கருத்தளித்தமைக்கு மிக்க நன்றிகள். லட்சுமியின் குட்டியின் பெயரைக் கேட்டுத் தெரிந்துகொள்ளவேண்டும் ;-)
தங்கள் வருகைக்கும் கருத்துக்கும் மிக்க நன்றிகள்.
"எங்களின் அப்பா அம்மாவை நாங்கள் எவ்வளவு நேசித்தோமோ, அதுதான் எங்கள் பிள்ளைகள் எங்களுக்குத் தருவார்கள்."
நாங்கள் தான் அந்த சிலபஸ படிச்ச கடைசி பட்ச். அதற்குப் பிறகு நியூ சிலபஸ். ஞாபக படுத்திய பிரபாண்ணாவுக்கு நன்றிகள்.
"எங்களின் அப்பா அம்மாவை நாங்கள் எவ்வளவு நேசித்தோமோ, அதுதான் எங்கள் பிள்ளைகள் எங்களுக்குத் தருவார்கள்."
என்ற வார்த்தையில எவ்வளவு தத்துவம் இருக்கு. என்னொரு பழமொழி எனக்கு ஞாபகம் வந்துது. "காவோலை விழக்குருத்தோலை சிரிக்கிற மாதிரி.." என்று சொல்லுவினம்.உங்கட அப்பா பற்றி சொல்லி எனக்கு என்ர அப்பா பட்டிய நினைவை கொண்டந்திட்டியள்.//
நீண்ட நாளைக்குப் பிறகு உங்கள் பின்னூட்டம் கண்டது மிக்க மகிழ்ச்சி. எப்போதும் சுற்றிச் சுற்றி வருவது நம் ஊர் நினைப்புத் தானே. வருகைக்கும் கருத்துக்கும் நன்றிகள்
அப்பா அங்கே பிள்ளைகள் இங்கே. :-(( கஸ்டமாயிருக்கிறது. நான் எல்லாம் ரொம்ப குடுத்து வைத்தவன்(அப்பா அம்மாவோடு இருக்கிறேன்) என்பதை சுட்டிக்காட்டியிருப்பதாகவே நினைக்கிறேன். நன்றி பிரபா அண்ணா.
குடுத்துவச்சனீங்கள். இயன்றவரை அவர்கள் மனங்கோணாது நடக்கவும். நாம் பெற்றோராகும் நிலை வரும் போது தான் அவர்கள் படும் கஷ்டம் புரியும்.
"நாம் பெற்றோராகும் நிலை வரும் போது தான் அவர்கள் படும் கஷ்டம் புரியும்" appa neenkal ennum pettor aakalajo.....
ஆஹா, விடமாட்டீங்களே, இப்பதானே எனக்கு 18 வயசாகுது ;-)
"இப்பதானே எனக்கு 18 வயசாகுது"
இப்பதானே எனக்கு 18 வயசாகுது ;-)
அப்பிடியோ அண்ணை.. அப்ப என்னை விட 4 வயசு மூத்தவரோ நீங்கள்..
முதுமைக்கு ஏற்படும் கஷ்டங்களை பார்க்கும்போது எதிகால பயம் நமக்கு மேலோங்குகிறது.
நல்ல பதிவு. பகிர்ந்தமைக்கு நன்றி.
பிரபா இந்த பதிவை பார்த்து விட்டு
பதிவிடுகிறேன் மிக நல்ல படம்
மிக அதிகமான குனச்சித்திர நடிகர்கள்
மோகன்லாலின் NARAN (மனிதன்)என்றொருபடம் பார்த்தீரா.
தொடார்ந்து நல்ல படங்கள் இருப்பின்
முதுமைக்கு ஏற்படும் கஷ்டங்களை பார்க்கும்போது எதிகால பயம் நமக்கு மேலோங்குகிறது.//
தங்கள் வருகைக்கும் கருத்துக்கும் நன்றிகள்
பிரபா இந்த பதிவை பார்த்து விட்டு
பதிவிடுகிறேன் மிக நல்ல படம்//
கேட்கவே மகிழ்ச்சியாக இருக்கின்றது. என் பதிவில் மலையாளப் படங்களின் கதைக்கருவைக் கோடிட்டுக் காட்டுவதே உங்களைப் போன்ற அன்பர்கள் பின்னர் அவற்றைப் பார்க்கும் போது இலகுவாகக் கதையோட்டத்தோடு போகலாம் என்பதற்காகவே. நரன் இன்னும் பார்க்கவில்லை.
வேலைப்பழு காரணமாக ஏற்கனவே பார்த்த சில படங்கள் இன்னும் பதியப்படாமல் உள்ளன. அவ்வப்போது கட்டாயம் தருகிறேன்.
என் பழைய பதிவுகளில் தந்த நல்ல மலையாளப் படங்கள் இதோ, பார்த்துவிட்டீர்களா என்பதை அறியத் தரவும்
காழ்ச்சா படம் மட்டும் கிடைக்கவில்லை
இங்கு மற்றைய படங்கள் அனைத்தும்
உங்கள் பதிவு பார்த்துவிட்டே பார்த்தேன். mayookham என்றொரு
மலையாள படமும் வந்திருக்கிறது நல்ல
இன்னும் சில நல்ல படங்கள்
என்டே வீடு அப்புவின்டேயும் (தமிழில் கண்ணாடிப் பூக்களாக வந்தது)
அருமையான விமர்சனம்...அப்படியே படத்தை பார்த்த உணர்வு. நானும் இந்த படத்தை பார்த்தேன்...இந்த பதிவிவை படிக்கும் போது என் மனசுக்குள் நான் சொல்ல வேண்டும் என்று நினைத்த அனைத்தையும் நீங்கள் சொல்லிவிட்டீர்கள்.
\\இளையராஜா - இயக்குனர் சத்தியன் அந்திக்காடு கூட்டணி.\
சூப்பர் கூட்டணி...இவர்கள் கூட்டணியில் வந்த அனைத்து படங்களையும் பார்த்து விட்டேன். மீண்டும் இவர்கள் கூட்டணி சேர்ந்து படத்தை ஆரம்பித்து விட்டார்கள். திலீபன்தான் நாயகன்.
 இந்த படத்துக்கும் ராஜாவுக்கு விருது.
கோபிநாத் has left a new comment on your post "மனசினக்கரே - முதுமையின் பயணம்":
\\இன்னும் சில நல்ல படங்கள்
என்டே வீடு அப்புவின்டேயும் (தமிழில் கண்ணாடிப் பூக்களாக வந்தது)
(சரியாக தெரியவில்லை) அருமையான படம்.
classmates - இது ஒரு பாடல் வரும் என்டா கல்பிலன்னு அருமையான பாடல்....
ஐய்யா...எனக்கும் மலையாள பாடங்களை பற்றி சொல்லுவதற்கு எனக்கு ஒரு நண்பர் கிடைத்தில் மகிழ்ச்சி.......நன்றி பிரபா
மாலுவுட்டை ஒரு கை பார்ப்போம் ;-)
உங்களின் இரண்டாவது பின்னூட்டத்தைத் தவறுதலாக அழித்துவிட்டேன். மீள் பதித்திருக்கிறேன் இப்போது.
அச்சன் உறங்காத வீடு புதுசு.
அச்சுவின்டே அம்மா பார்த்தேன், ரசித்தேன். ராஜா அப்படத்தை விட அதிகமா ரசதந்திரத்தில் கொடுத்திருந்தார் இல்லையா திலீப் சத்யன் அந்திக்காடுவின் கூட்டணியில் வினோத யாத்ராவை ஆவலோடு எதிர்பார்க்கின்றேன்.
பாட்டுகளுக்காகவும் பொழுதுபோக்கிற்காகவும் பார்க்கவேண்டிய சில படங்கள்:
சம்மர் இன் பெத்லகம் ( தமிழில் லேசா லேசா)
உங்களோடு இந்த ரசனையை பங்கு போடுவது மகிழ்ச்சியைத் தருகின்றது
இதென்ன.. இந்தப் பக்கம் ஒரே மலையாள வாசனை அடிக்குது. தமிழ்மண விதிகளின் படி தமிழ் தவிர்ந்த மற்றப் பதிவகளை திரட்ட முடியாது எண்டு தெரியும் தானே.. அதனாலை இதோடை இந்தப் பதிவை திரட்டியில இருந்து நீக்குறன். சரி போனால் போகட்டும். நான் எழுதின பின்னூட்டம் மட்டும் காட்டப்படும்.
40 வது பின்னூட்டத்தை பெருமையுடன் வழங்குவது
எந்த மொழி சார்ந்த விஷயம் என்றாலும் தமிழில் எழுதினால் தமிழ்மணம் எடுக்கும் என்று நேற்றுப் பிறந்த வேலன் சின்னத்திரை சீரியலில் நடிக்கும் குழந்தைக்கே தெரியுமே ;-)
40 போட்டு தடா போடுவதில் உங்களுக்கு ஒரு சுகம், ம் நடத்துங்கோ
அப்பிடியோ அண்ணை.. அப்ப என்னை விட 4 வயசு மூத்தவரோ நீங்கள்..
கோபிநாத் கொடுத்த லின்க் பிடித்து வந்தேன்.
அதைவிட உங்கள் கருத்துக்கள் இன்னுமாழமாய்ப் பதிகின்றன.
உலகம் வெளியில் தான் இருக்கிறது. பணமும் அங்கேதான் கிடைக்கிறது சிலருக்கு.
பெற்றோர்கள் உலகம் சுற்றலாம். இல்லாவிட்டால் உங்கள் பெற்றோர் போலத் தாய்நாட்டில் இருந்துவிட வேண்டும்.பாசம்.எதுவும் செய்யும்.
நாண்றி ஒரு நல்ல பதிவுக்கு. உங்கள் பெற்றோர் நன்றாக இருக்க வேண்டும்.
உங்களைப் போன்ற அன்புள்ளம் கொண்ட பதிவர்கள் இப்பதிவை வாசித்துக் கருத்தளிப்பதைப் பெருமையான விடயமாக நான் நினைக்கின்றேன். மிக்க நன்றி
அழகான ஆழமான விமர்சனம் தலை...
பட நிகழ்வுகளோடொப்பிய நிஜவாழ்வையும் காட்டியது சிறப்பு..
அந்தத் தரகரா வர்றாவர் பத்திச் சொல்லுங்க கானா.. சத்யனோட எல்லாப் படத்துலயும் கலக்குறாரு..
இன்னொசண்ட்டும், ஜெய்ராமும் போடும் ஆட்டமும், பாட்டும் ஆடவைத்தது.
எனக்கு மலையாளம் படிக்கத்தெரியாது. ஆனால் டைட்டிலில் ‘ஸங்கீதம்-இளையராஜா’ எனப் போட்டிருப்பது மட்டும் தெரியும்.அது போதுமென நினைத்துப் படம் பார்க்க ஆரம்பித்து விடுவேன்.
அந்த்த் தரகரா வர்ரவர் தானே மம்முகோயா, அருமையான ஒரு கலைஞர் இல்லையா.
மிக்க நன்றி உங்கள் கருத்துக்கு.
ஈழத்தினைப் பிரிந்த நாள் முதல் முகவரி இழந்த மனிதர்களில் நானும் ஒருவன்
மனசினக்கரே - முதுமையின் பயணம்
 பிள்ளையாரடி கொடியேறி விட்டுது" இப்படி குறுஞ்செய்தி ஒன்றை போன கிழமை அனுப்பியிருந்தான் என்ர கூட்டாளி. செவ்வாயோட செவ்வாய் எ...
போய் வா என் ஆசானே போய் வா விழியுடைத்து விடை கொடுக்கும் நேரமல்ல இது போய் வா என் ஆசானே போய் வா மனம் நெகிழ வழியனுப்பும் வாழ்வியலின் ஒரு நிகழ்...
அப்பாவும் அம்மாவும் தங்கள் ஆசிரியப் பணியை ஹற்றன் என்ற இலங்கையின் மலையகப் பகுதியில் பொறுப்பேற்றுப் பணியாற்றி விட்டு யாழ்ப்பாணத்துக்கு மாற்றலா...
76 ஆண்டுகளாக வானொலி வாழ்வு கண்ட பிபிசி தமிழோசை நேற்று ஏப்ரல் 30 ஆம் திகதியோடு தன் சிற்றலையை நிறுத்திக் கொண்டிருக்கிறது. இந்த வானொலியோட...
வலைப்பதிவில் என் இரண்டாவது சுற்று
இன்றோடு நான் வலைப்பதிவில் எழுத வந்து இரண்டு ஆண்டுகள் ஆகி விட்டது.(மேலே: படத்தில் நானும் என் ஊர் வீடும்) கடந்த இரண்டு வருடங்களாக தொடர்ந்து ம...
ஆடிப்பிறப்புக்கு நாளை விடுதலை ஆனந்த மானந்தம் தோழர்களே கூடிப்பனங்கட்டி கூழுங் குடிக்கலாம் கொழுக்கட்டை தின்னலாம் தோழர்களே கூடிப்பனங்கட்டி கூழுங் குடிக்கலாம் கொழுக்கட்டை தின்னலாம் தோழர்களே
அகரமுதல்வனின் “பான் கீ மூனின் றுவாண்டா” - என் வாசிப்பில் 📖
ஈழத்து இலக்கியப் பரப்பில் அகரமுதல்வன் இன்று முக்கியமானதொரு படைப்பாளியாக விளங்கி வருகிறார். இவரின் எழுத்துகளை முன்னர் முழுமையாகப் படித்த...
சோப்புக்கே வழியில்லாத காலத்தில் மில்க்வைற் சோப்பின் அருமை
வீட்டு முற்றத்தில் வளர்ந்து பரப்பியிருக்கும் வேப்ப மரங்களில் இருந்து காற்றுக்கு உதிரும் வேப்பம் பழங்கள் பொத்துப் பொத்தென்று ம...
தொண்ணூறாம் ஆண்டுகளின் நினைவுகளில் மறக்கமுடியாத விஷயம் மண்ணெண்ணையில் சினிமா பார்த்த காலங்கள்.சிறீலங்கா அரசாங்கம் கடவுளுக்குக் காட்டும் கற்பூ...
 மீண்டும் எனக்கொரு மடல் எழுதுவாயா


மாத்தறை மாவட்ட இறுதி தேர்தல் முடிவுகள் - www.newmuthur.com

Home தேர்தல் மாத்தறை மாவட்ட இறுதி தேர்தல் முடிவுகள்
மாத்தறை மாவட்ட இறுதி தேர்தல் முடிவுகள்
எமது தளத்தில் வெளியாகும் செய்திகளுக்கும் கருத்துக்களுக்கும் நாம் பொறுப்பல்ல . செய்திகளை அனுப்புபவா்களும், கருத்துக்களை பதிவிடுபவா்களுமே பொறுப்பு. நன்றி www.newmuthur.com
நான் வளர்த்த நாய் என்னை கடித்தாலும் என் கையால் அதற்கு உணவு கொடுத்து வருகிறேன்
அமைச்சர் மேர்வின் சில்வா, அவரது வீட்டில் அவர் வளர்த்து வந்த நாய் கடித்ததில் காயமடைந்துள்ளதாக தெரியவருகிறது. சிங்கப்பூரில் அண்மையில் ...
முகநூல் பாவனையும் எமது சமூகமும்
(அபு அரிய்யா) இன்றைய உலகில் மனிதனின் பெரும்பாலான செயற்பாடுகளுடன் அதி நவீன தொழினுட்ப சாதனங்கள் பின்னிப்பிணைந்து செயற்படுவதை தவிர்க்க...
உதவிக்கு வந்த மாணவனை பாலியல் துஷ்பிரயோகத்திற்குட்படுத்திய பிக்கு கைது
(vi) விகாரைக்கு வர்ணம் தீட்ட உதவிக்கு வந்த மாணவனை பாலியல் துஷ்பிரயோகத்திற்குட்படுத்திய விகாரையின் பிக்குவை நேற்று கொஸ்லாந்த பொலிஸா...
இனி பாடசாலைகளில் இனம்,மதம்,மொழி வேறுபாடுகள் இல்லை
(பா.கி.திருஞானம்) இலங்கையில் இனி புதிதாக ஆரம்பிக்கபடும் பாடசாலைகள் அனைத்தும் தமிழ்¸ சிங்களம்¸ முஸ்லிம் என்ற பேதமின்றி அனைத்து மாணவர்கள...
எமது தளத்தில் வெளியாகும் செய்திகளுக்கும்
கருத்துக்களுக்கும் நாம் பொறுப்பல்ல . செய்திகளை அனுப்புபவா்களும், கருத்துக்களை பதிவிடுபவா்களுமே பொறுப்பு.


Tec Theme Learn From Us Tech Science world மருத்துவம் சமையல்

அதிக வினைத்திறன் வாய்ந்த கைப்பேசியாக அறிமுகமாகியது Xiaomi Mi Mix 3
இந்தியாவில் முதல் முறையாக வோல்ட்இ சார்ந்த சர்வதேச ரோமிங் வழங்கும் ரிலையன்ஸ் ஜியோ
பப்ஜி பி.எஸ்.4 டிஸ்க் விலை மற்றும் இந்திய வெளியீட்டு விவரங்கள்
ஸ்னாப்சாட் செயலிக்கு போட்டியாக வாட்ஸ்அப் அறிமுகப்படுத்தும் அம்சம்
இவ்ளோ வருஷனா யூஸ் பண்றோம், ஆனா இது தெரியாம போச்சே.
ஆமாம் காருக்கு எதுக்கு அச்சாணி.” என்ற முத்து திரைப்பட பாணியில் எது எதற்கு பயன்படும் என்றுகூட தெரியாமல் நம்மில் பலர் சுற்றித்திரிக்கிறோம். அதிலொன்று தான் நாம் அனுதினமும்
இணையத்தில் லீக் ஆன நோக்கியா X6 குளோபல் வேரியன்ட்
ஹெச்எம்டி குளோபல் நிறுவனம் நோக்கியா X6 ஸ்மார்ட்போனினை முதற்கட்டமாக சீனாவில் வெளியிட்டது. சீனாவில் CNY 1,299 (இந்திய மதிப்பில் ரூ.13,800) என நிர்ணயம் செய்யப்பட்டிருக்கிறது. கடந்த மாதம்
ரூ.299-க்கு தினமும் 4.5 ஜிபி டேட்டா வழங்கும் ஜியோ
ரிலையன்ஸ் ஜியோ பயனர்களுக்கு அந்நிறுவனம் டபுள் தமாக்கா சலுகையை சமீபத்தில் அறிவித்தது. இந்த சலுகையில் பயனர்களுக்கு தினமும் 3 ஜிபி டேட்டா வழங்கப்பட்டது. இதுதவிர ரூ.299 சலுகை
இன்ஸ்டாகிராம் ஐஜிடிவி ஆப் அறிமுகம்
இன்ஸ்டாகிராம் நிறுவனத்தின் புதிய செயலி அறிமுகம் செய்யப்பட்டுள்ளது. ஐஜிடிவி (IGTV) என அழைக்கப்படும் புதிய செயலியில் நீண்ட நேரம் ஓடக்கூடிய வீடியோக்களை பார்க்க முடியும். வழக்கமான இன்ஸ்டாகிராம்
வீடியோ கேம் அடிக்ஸன் ஒரு ‘‘மனநோய்’’ என ஆய்வில் தகவல்
நீண்ட நேரம் வீடியோ கேம்ஸ் விளையாடுபவர்கள் ‘மன நோயால்’ அதிகம் பாதிக்கபடுவதாக உலக சுகாதார அமைப்பு ஆய்வின் மூலம் தெரிவித்துள்ளது ஐக்கிய நாடுகளின் உலக சுகாதார அமைப்பு,
உலக நாடுகளுக்கு இணையாக 5ஜி சேவையை வழங்க பி.எஸ்.என்.எல். திட்டம்
உலகின் மற்ற டெலிகாம் நிறுவனங்களுடன் அதிவேக 5ஜி சேவையை வழங்க பி.எஸ்.என்.எல். திட்டமிட்டுள்ளது. இந்தியாவில் 5ஜி தொழில்நுட்பத்தை வழங்குவதற்கான உள்கட்டமைப்புகளை உருவாக்கும் பணிகளில் பி.எஸ்.என்.எல். ஈடுபட்டுள்ளது. இதற்கென
வெள்ள அபாய எச்சரிக்கையை முன்பே கூறும் கூகுள்
இனி நாட்டின் வெள்ள அபாய எச்சரிக்கைகளை முன்னரே அறிந்து மக்களுக்கு நொடியில் அறிவிக்கும் கூகுள் மத்திய நீர்வள ஆணையமும், கூகுளும் இணைந்து நாட்டில் ஏற்படும் வெள்ள அபாய
இந்தியர்களுக்கு வேலை கொடுக்க யோசிக்கும் கூகுள்
ஒரு வேலைக்கு உரிய சரியான நபரை இந்தியாவில் தேர்வு செய்வது பெரிய சவால் என்று கூகுள்நிறுவனத்தின் கிளவுட் பிரிவின் தலைவர் ரோடி கூறியுள்ளார். கூகுள் நிறுவனத்தின் கிளவுட் பிரிவின்
வாட்ஸ்ஆப் மூலம் அனுப்பும் நோட்டீஸ் செல்லும் -மும்பை ஐகோர்ட்
மக்களுக்கு வழக்கு தொடர்பான PDF வடிவத்தில் அனுப்பப்படும் எந்தவொரு அறிவிப்பும் செல்லுபடியாகும் என மும்பை உயர்நீதி மன்றம் தெரிவித்துள்ளது மும்பையை சேர்ந்த ஜாதவ் என்பவர் எஸ்.பி.ஐ வங்கியில்
ஏலத்திற்கு வருகிறது மிகவும் அரிதான Apple-1 கணினி
தனிநபர் கணினி வடிவமைப்பிற்கு அடித்தளமிட்ட Apple-1 கணினியினை Foundation for Amateur International Radio Service எனும் நிறுவனம் ஏலத்திற்கு விட்டுள்ளது. இக் கணினியானது ஆப்பிள் நிறுவனத்தின்
அட்டகாசமான வசதிகளுடன் வருகிறது OnePlus Bullet Earphone
OnePlus நிறுவனமானது தனது புல்லட் வையர்லெஸ் இயர்போனினை வரும் ஜூன் 19-ல் வெளியிடுகிறது தன் கேமிராக்களால் தனிப் பெருமையுடன் வெளிவரும் OnePlus நிறுவனத்தின் வையர்லெஸ் புளூடூத் இயர்போனினை
உலக அளவில் சாதனை படைக்கும் T-Series Youtube சேனல்
4 கேமராக்கள் கொண்ட ஹானர் 9 லைட் அறிமுகம்
சுவாரசியமில்லா வாழ்க்கை… பணத்தை தேடிய பயணம்..
பூமி சுற்றுவது நின்றுவிட்டால் என்ன நடக்கும் தெரியுமா
எதிர்பாராமல் கேமராவில் சிக்கிய கொடூர விஷயங்கள்
இது தான் யாழ். இது தான் யாழ் மண்ணின் பெருமை
புத்தம் புது காலை …
5 புதிய வசதிகளுடன் வெளிவருகிறது WhatsApp


மூத்த தளபதி சிரியாவில் கொல்லப்பட்டதையடுத்து ஹிஸ்புல்லாஹ் அமைப்பு துக்கம் அனுஸ்டிப்பு - தமிழ் ஷீஆ

மூத்த தளபதி சிரியாவில் கொல்லப்பட்டதையடுத்து ஹிஸ்புல்லாஹ் அமைப்பு துக்கம் அனுஸ்டிப்பு
லெபனானின் ஹிஸ்புல்லாஹ் அமைப்பு திங்கள் அன்று அதனது மூத்த கட்டளைத் தளபதி ஒருவரின் உடலினை அடக்கம் செய்தது. கடந்த நான்கு வருடங்களாக சிரியாவில் தொடரும் சண்டையில் கொல்லப்பட்ட மிகமுக்கியமான ஹிஸ்புல்லாஹ் அமைப்பின் இராணுவ தளபதி இவர் என அந்த அமைப்பு விபரித்துள்ளது.
ஹஸன் அல்-ஹஜ் எனப்படும் அவர் வடமேற்கு சிரியாவிலுள்ள இத்லிப் மாகாணத்தில் வைத்து கொல்லப்பட்டார். அங்கு ஈரானின் உதவியுடன் இயங்குகின்ற குழுக்கள் ஜனாதிபதி பஸார் அல்-அஸாத்திற்கு ஆதரவாக சண்டையில் ஈடுபட்டுள்ளன.
கொல்லப்பட்ட அவரின் உடல் இராணுவ மரியாதையுடன் தென் லெபனானிலுள்ள அல்-லுவைஸா கிராமத்தில் அடக்கம் செய்யப்பட்டது. இராணுவ மரியாதை அணிவகுப்புடன் கொண்டு செல்லப்பட்ட அவரின் உடல் அடங்கிய பேழை மஞ்சள் நிற ஹிஸ்புல்லாஹ் கொடியினால் மூடப்பட்டிருந்தது.
சிரிய யுத்தத்தில் ஹிஸ்புல்லாஹ் அமைப்பு பாரிய இழப்பினைச் சந்தித்துள்ளதுடன் பல நூற்றுக் கணக்கான அதன் போராளிகள் சிரிய யுத்தத்தில் கொல்லப்பட்டுள்ளனர்.
“சிரியாவில் யுத்தம் ஆரம்பித்ததில் இருந்து இதுவரை கொல்லப்பட்டவர்களில் இவர்தான் மிக முக்கியமான ஹிஸ்புல்லாஹ் உறுப்பினர் ஆவார்” என தன்னை இனங்காட்டிக் கொள்ள விரும்பாத மூத்த லெபனான் அதிகாரி ஒருவர் தெரிவித்தார்.
துக்கம் அனுஸ்டித்தவர்கள் ஹிஸ்புல்லாஹ் கொடிகளை அசைத்ததுடன் கொல்லப்பட்டவரின் உடலை கொண்டு சென்ற பேழையின் மீது அரிசியை தூவியதுடன் யா ஹுஸைன் என்கின்ற வாசகங்களையும் உச்சரித்துக் கொண்டு சென்றனர்.


– page 2| Devaraj Vittalan

புத்தக வாசிப்பில் நுழைந்து ஐந்து வருடங்கள் ஆகிவிட்ட பின், மிகவும் தாமதமாகத்தான் வேல ராமமூர்த்தி அவர்களின் எழுத்துகளை கண்டு வாசித்து மகிழ்ந்தேன். எனது ஊருக்கு மிகவும் அருகில் இருப்பவர், இருந்தும் இவ்வளவு தாமதமாகத்தான் அந்த மாபெரும் எழுத்தாளுமையை கண்டடைய முடிந்தது.
கதை நிலம் – அதிசய தானியம் – லியோ டால்ஸ்டாய்
கதைகள் வெறும் கதைகள் மட்டுமன்று, அவை வாழ்வின் சாரத்திலிருந்து எடுத்துச் சொல்லும் ஒரு ஆவணமாகும். சமீபத்தில் நண்பர் ஒருவரின் வீட்டிற்குச் சென்றிருந்தேன். நண்பர் ஒரு நல்ல வாசகர். அவரது அறையில், புத்தகங்கள் நிறைய வைத்திருந்தார். அந்த புத்தகங்களில் இருந்து கதை நிலம் என்ற புத்தகம் என்னை கவர்ந்தது அந்த புத்தகத்தின் முகப்பு அட்டையில் மணமகன், மணமகள் என்ற பெயர்களை அச்சிட்டு இருந்தார்கள். ஒரு திருமண விழாவிற்கு இந்த புத்தகத்தை அச்சிட்டு [ Read More ]
தியாக பூமி – அமரர் கல்கி
கதாபாத்திரங்கள் :- சம்பு சாஸ்த்திரி – குடும்பத்தலைவர் (நாவலின் முக்கியமான கதா பாத்திரம்) நல்லான் – சம்பு சாஸ்த்திரியின் பணியாளன் சாவித்திரி – சம்பு சாஸ்த்திரியின் மகள் (நவலின் நாயகி) உமாராணி – சாவித்திரியின் மறு பெயர் மங்களம் – சம்பு சாஸ்த்திரியின் மனைவி சொர்ணம்மாள் – மங்களத்தின் தாய் தங்கம்மாள் – சாவித்திரியின் அத்தை ராஜாராமய்யர் – சாவித்திரியின் மாமா நீண்ட நாட்களாக அமரர் கல்கி [ Read More ]
சேவல் கட்டு – ம. தவசி
சில மாதங்களுக்கு முன்பு தில்லியில் நடைபெற்ற புத்தக திருவிழாவில் சேவல்கட்டு நாவலை வாங்கினேன். சேவல்கட்டு என்ற பெயரை படித்தவுடனேயே புத்தகத்தின் மேல் ஈர்ப்பு ஏற்பட்டது. சி.சு. செல்லப்பா அவர்கள் ஜல்லிக்கட்டை மையமாக வைத்து வாடிவாசல் நாவலை எழுதியது போல, ம. தவசி அவர்கள் சேவல் சண்டையை மையமாக வைத்து சேவல் கட்டு நாவலை படைத்துள்ளார். எழுபது வயதான போத்தையாவின் வழியில் பயணிக்கிறது நாவல். போத்தையா சேவல்கட்டுக்கு ஏற்ற சேவலை தேடி [ Read More ]
திருமணமாகாதவள் – சரத் சந்திர சட்டோபாத்யாயா
தமிழாக்கம் – எஸ். கிருஷ்ணமூர்த்தி கதாபாத்திரங்கள் அதுல் – இளைஞன் , ஞானதாவின் முறைப்பையன் ஞானதா – பதினான்கு வயது சிறுமி, பிரியாநாத் – துர்க்கா மணி – மகள் மாதுரி - அநாத் நாத்தின் மகள் கோலாக் நாத் – சுவர்ண மஞ்சரி (கணவன் மனைவி) கோலாக் நாத் இறந்து விடுகிறார். பிரியாநாத் – துர்க்கா மணி அநாத் நாத்- இவரது மனைவியின் பெயர் குறிப்பிட படவில்ல , சிறிய ஓரகத்தி [ Read More ]
I. யானை டாக்டர் (சிறுகதை) ஜெயமோகன்
டெல்லியின் குளிர் நிறைந்த இந்த காலங்களில், பனி சூழ்ந்த ஒரு இரவில் யானை டாக்டர் சிறுகதையை வாசிக்கலானேன். கதையினுள் இயல்பாய் பயணிக்க முடிந்தது, கதையினுள் செல்ல செல்ல ஏதோ அடர்ந்த கானகத்தினுள் பயணிப்பதை போன்ற உள்ளுணர்வு உண்டாகியது. பறவைகளின் சப்தங்களும், யானையின் பிளிறல்களையும் வாசிப்பின் வாயிலாக கேட்க முடிந்தது. இக்கதையின் வாயிலாக சமகால வாழ்க்கையில் இயற்கையின் மீது நாம் கொண்டிருக்கும் அவதானிப்பு என்ன என்பதை ஒவ்வொருவாசகனையும் சிந்திக்க வைக்கிறார். ஆசிரியர். [ Read More ]
ஹாச்சூ – உயிர் எழுத்து டிசம்பர் இதழில் வெளியாகியுள்ள சிறுகதை
சர்கார் படமும் … சாமான் யனின் புரிதலும்.. பாக்யராஜின் தலைமைப்பண்பும்…
மேற்குத் தொடர்ச்சி மலை(அந்தரத்தில் தொங்குதம்மா சொந்தமெதுமில்லாத ஏழை வாழ்க்கை)
தேனி நகர் அரசியல் : வெல்லும் தனிநபர் பாத்திரம்
ராஜாங்கம் on ஹாச்சூ – உயிர் எழுத்து டிசம்பர் இதழில் வெளியாகியுள்ள சிறுகதை
D Narayanasamy on ஹாச்சூ – உயிர் எழுத்து டிசம்பர் இதழில் வெளியாகியுள்ள சிறுகதை
Ramachandran on ஹாச்சூ – உயிர் எழுத்து டிசம்பர் இதழில் வெளியாகியுள்ள சிறுகதை
விஜயகுமார் on ஹாச்சூ – உயிர் எழுத்து டிசம்பர் இதழில் வெளியாகியுள்ள சிறுகதை


மருத்துவம் நலமா? - நிஜமும் நிழலும் - 5 - Junior Vikatan ERROR 404 - Junior Vikatan

 - நிஜமும் நிழலும் - 5
நான் மருத்துவ மாணவனாக இருந்தபோது, எங்கள் கல்லூரி விழாவுக்குத் தந்தை பெரியாரை அழைக்க நினைத்தோம். அப்போது பொறுப்பு முதல்வராக இருந்த டாக்டர் சிவராஜன், ஒரு பிராமணர். அவர் அனுமதிப்பாரோ, இல்லையோ என்ற தயக்கத்துடன் அவரிடம் அனுமதி கேட்டோம். ஆனால் அவர் உடனடியாக, ‘‘எவ்வளவு பெரிய மனுஷர். அவர் வந்தா பெருமைதான்” என்று அனுமதி தந்ததுடன், பெரியாரை வாயிலில் வந்து வரவேற்று, விழாவுக்குத் தலைமையும் தாங்கினார்.
பெரியார் என்ன பேசுவாரோ என்று எங்களுக்கு மனதுக்குள் ஒரு சின்ன பயம். பெரியார் பேசத் துவங்கினார்... ‘‘எல்லாரும் என்னைக் கடவுளுக்கு எதிரானவன் என்று சொல்கிறார்கள். உண்மையில் கடவுளுக்கு முதல் எதிரி நீங்கதான், நான் இரண்டாவதுதான். முன்பு எத்தனை பேர் சின்ன வயசிலேயே செத்துப்போனாங்க. ஆனா, இன்னைக்கு 50, 60 வயசுக்கு மேலயும் வாழறாங்க. கடவுள் சாகடிக்க நினைச்சதை, நீங்கள் பிடிச்சு வச்சதுதான் காரணம். என்னையே எடுத்துக்குங்க, டாக்டருங்களும் மருந்தும் இல்லைன்னா, நான் எப்பவோ செத்துப் போயிருப்பேன். கடவுளுக்கு எதிராப் பேச என்னை வாழவச்சிருக்கிற நீங்கதானே கடவுளின் முதல் எதிரி” என்றார். டாக்டர் சிவராஜன் உட்பட அனைவரும் கைதட்டினர்.
டாக்டர்களையும், மருத்துவத்தையும் இவ்வளவு பெருமைப்படுத்தி வேறு யாராவது பேசியிருப்பார்களா என்பது தெரியவில்லை. ‘டாக்டர் சாகடிச்சுட்டார்’ என யாராவது, எப்போதாவது பேசுவதைக் கேட்கும்போது, பெரியார் நினைவு வரும். ‘காசுக்குத்தானே பாடம் நடத்தினார்’, ‘காசுக்குத்தானே ட்ரீட்மென்ட் கொடுத்தார்’ என நன்றி மறந்து காசுக் கணக்குப் பார்க்கும் சந்தை யுகத்தில் நாம் வாழ்ந்து கொண்டிருக்கிறோம்.
மார்க்ஸ் தனது கம்யூனிஸ்ட் அறிக்கையில் தீர்க்கதரிசனத்தோடு எழுதியுள்ளார். ‘மனிதகுலம் இதுகாறும் போற்றிப் பாராட்டி, பணிவுக்கும், பக்திக்கும் உரியதாகக் கருதிய ஒவ்வொன்றையும் முதலாளித்துவம் மகிமை இழக்கச் செய்து விட்டது. மருத்துவரையும், வழக்கறிஞரையும், சமய குருக்களையும், கவிஞரையும், விஞ்ஞானியையும் அது தனது கூலித் தொழிலாளியாக்கிவிட்டது’ என்றார் மார்க்ஸ்.
 ஒரு காலத்தில் படித்து முடித்து வெளியே வரும் முன் அரசுப் பணி. அல்லது, ஒரு ஸ்டெதாஸ்கோப்பும் ஒரு டேபிள் சேரும் சில சிரிஞ்சுகளும் இருந்தால் போதும்... ஒரு கௌரவமான வாழ்க்கை வாழ்ந்து விட முடியும். இந்தச் சூழல் இன்றைய இளம் டாக்டர்களுக்குச் சுத்தமாக இல்லை. சின்ன க்ளினிக் வைக்க பயம். ஏதாவது மருத்துவமனைக்கு டியூட்டி டாக்டராகப் போனால், பெருமையுடன் வெளியே சொல்ல முடியாத சம்பளம். சூப்பர் ஸ்பெஷாலிட்டி படித்துவிட்டால், கார்ப்பரேட் மருத்துவமனையில் அவர்கள் கட்டளைப்படி மனசாட்சியை விட்டுவிட்டுத் தொழில் நடத்த வேண்டிய கொடுமை. வெளியே சொல்ல முடியாத மன இறுக்கத்திலேயே பெரும்பாலான இளம் டாக்டர்களின் வாழ்க்கை நடக்கிறது.
டாக்டர்கள் என்பவர்கள், அனைத்து நோய்களையும் குணப்படுத்தும் சர்வசஞ்சீவிகள் கிடையாது. ‘எங்க கிட்ட வாங்க. எல்லாத்தையும் சரி செய்யறோம்’ என அதீத நம்பிக்கை தரும் வியாபார விளம்பரங்கள் கூடாது. ‘இங்கே போனால், எங்கள் 80 வயது அப்பா சாகவே மாட்டார்’ எனும் அதீத நம்பிக்கை ஊட்டப்பட்டுச் செல்பவர்கள், நவீன ஐ.சி.யூ, ஃபாரின் மருந்துகள் என்று பெருந்தொகையைச் செலவு செய்த பின் ஆர்ப்பாட்டம், ரகளைகளில் ஈடுபடுகிறார்கள் என்றால், தவறு யார் மீது
காஸ்ட்லி மருத்துவமனையில், தன் பொருளாதார எல்லையைச் சற்றும் உணராது கொண்டு போய்ச் சேர்த்து, அதையும் இதையும் விற்றுச் செலவு செய்த பின் நிகழும் மரணத்தால் வரும் விரக்தி, கோபமாக, ஆத்திரமாக வெடித்துச் சிதறுகிறது. ‘விவசாயிகளின் தற்கொலைக்கு முக்கியக் காரணங்களில் ஒன்று மருத்துவச் செலவு’ என்பதைப் படிக்கும்போது வேதனைதான் எழுகிறது. யாரைக் குறை சொல்ல
என் டாக்டர் நண்பர், ‘‘என்கிட்ட வர்ற அத்தனை பேரையும் காப்பாத்திவிடுவேன்னு சர்ட்டிஃபிகேட் வாங்கிட்டு நான் வரல” என்று நோயாளிகளிடம் வெளிப்படையாக முதலிலேயே சொல்லிவிடுவார்.
இத்தனைக்கும் அவர் குறைவான கட்டணம் வாங்கி, குறைவான மருந்துகள் எழுதும் நல்ல டாக்டர். மிக மோசமான நிலையில் வரும் வயதான நோயாளிகள் பற்றி, வீணான அதீத நம்பிக்கைகளைத் தந்து, அதிகச் செலவையும் வைக்கும்போதுதான் பெரும்பாலான வம்புகள் உண்டாகின்றன. இதை மருத்துவர்கள் உணர்ந்து, ‘‘எனது கடமை, தகுந்த மருந்து தருவது. நோயாளியின் நோய்நிலை, உடல்நிலைக்கேற்ற முன்னேற்றம் கிடைக்கும்” என்பதை உறவினர்களிடம் விளக்கிச் சொல்லிவிட வேண்டும்.
மற்றொரு பெரிய குறை... ரகசியம் காப்பது. மோசமான நிலையில் கொண்டுவரப்படும் நோயாளிகளை உறவினர்கள் யாரும் பார்க்கவே முடியாதபடி ஒரு பரமரகசியமான குளிரூட்டப்பட்ட அறையில் வைத்துக்கொண்டு, மாறி மாறி மருந்துச் சீட்டுக்களை மட்டும் எழுதித் தந்து, நின்றுகூடப் பேசாமல் டாக்டர்களும், நர்ஸ்களும் கடைசி வரை ஓடுவது என்பது குறைக்கப்படலாம். உறவினர்கள் யாராவது சில நிமிடங்கள் பார்த்துச் செல்ல அனுமதிக்கலாம். அவர்களிடம் நோயாளியின் நிலையைப் பற்றி விளக்கவும் டாக்டர்கள் நேரம் எடுத்துக்கொள்ள முயன்றால், பல அசம்பாவிதங்களைத் தவிர்க்கலாம். அன்புக்குரிய ஒருவரை இழக்கும் உணர்வு தரும் காயங்களை ஆற்றுவதற்கு, ஒரு டாக்டர் வெறும் டாக்டராக மட்டுமின்றி, கருணையும் அன்பும் கொண்ட நெறிகாட்டியாகவும் மாற வேண்டியது அவசியம்.
எனக்குத் தெரிந்த ஒரு டாக்டருக்கு நேர்ந்த துயரம் இது. அவரது மருத்துவமனைக்கு மிக மோசமான நிலையில் கொண்டுவரப்பட்ட ஒரு நோயாளி இறந்தபோது, கூட இருந்த உறவினர்களே நிலைமை புரிந்து அமைதி காத்தனர். ஆனால், கிராமத்திலிருந்து புதிதாக வந்த சில முரடர்கள் மருத்துவமனையை உடைத்துச் சீர்குலைத்தனர். அந்த டாக்டர் மருத்துவமனையின் வரவேற்புக்கூடத்திலேயே விழுந்து இறந்துபோனார். எத்தனை கனவுகள், எத்தனை கடன்... அவரை மட்டுமே நம்பிய அக்குடும்பம் இனி எப்படி வாழும் அநீதிகளைத் தட்டிக்கேட்கும் துணிவு கொண்டதாக சமூகம் இருப்பது வேறு; பலவீனமானவர்களிடம் வன்முறை காட்டுவது வேறு.
மருத்துவத்துறையும், மக்களும் மிக நெருக்கடியான சூழலை இன்று கடந்து கொண்டுள்ளனர். மரணம் தவிர்க்க முடியாமல் தினம் தினம் நாம் கடந்தாக வேண்டிய நிகழ்வு. அதை எந்த அளவு திட்டமிட்டு, கணக்கிட்டு, பொறுமையுடனும், நாகரிகத்துடனும் எதிர்கொள்ளப் போகிறோம் என்ற கேள்வி இருதரப்பின் முன்னும் உள்ளது. இந்திய மருத்துவ சங்கமும், எதிர்காலத் தலைமுறை மீது அக்கறை கொண்ட மூத்த மருத்துவர்களும் தமது வழிகாட்டுதலை வழங்கித் தீர்வு காண முன்வர வேண்டும்.
மருத்துவமனைகளின் செயல்பாடுகளை ஆய்வு செய்து தரவரிசைப்படுத்துதல், கட்டுப்பாடு நெறிமுறைகளை வழங்குதல் எனும் திட்டத்தை, மத்திய அரசின் தேசிய நலவாழ்வுக் கொள்கை 2017 முன்வைத்துள்ளது. இதன் மூலமாவது சிக்கல்கள் தீர வேண்டும். ‘மருத்துவர்களும் நம் பிள்ளைகள்தான்’ என்று மக்கள் உணர்வதும்... ‘நாம் வாழவும், வளரவும், வாழ்த்துகள் பெறவும் அடித்தளமானது இந்தச் சமூகமே’ என்ற அர்ப்பணிப்பு உணர்வை இளம் மருத்துவர்கள் பெறுவதும் கடமையாகும்.
முன்பெல்லாம் குடும்ப டாக்டர் முறை இருந்தது. அந்த டாக்டருக்கு, நம் குடும்பத்தில் இருக்கும் அத்தனை பேரையும் தெரிந்து இருக்கும். அவர்களின் பிரச்னைகளும் புரிந்து இருக்கும். நம் குடும்பச் சூழலும் தெரியும். தன்னால் குணப்படுத்த முடியாத சீரியஸான பிரச்னை வரும்போது, அந்த நபர் பற்றியும், குடும்பச் சூழல் பற்றியும் தெளிவாகத் தெரிந்த அந்த டாக்டர் நன்கு சிந்திப்பார். ‘இவரை எந்த ஸ்பெஷலிஸ்ட்டிடம் அனுப்புவது, எந்த மருத்துவமனைக்கு அனுப்புவது, அந்தச் சிகிச்சையை இவரது உடல் தாங்குமா, செலவை இந்தக் குடும்பம் தாங்குமா’ என்ற சிந்தனைக்குப் பிறகே முடிவு செய்வார். ஆனால், இன்று மக்கள் தாமாகவே ஸ்பெஷலிஸ்ட்களிடம் போகிறார்கள். இருப்பதிலேயே புகழ்பெற்ற மருத்துவமனைக்குச் சென்று ‘என்ன செலவானாலும் பரவாயில்லை’ என்று சொல்கின்றனர்.
புதிய புதிய சிறப்பு மருத்துவத்துறைகளில் பட்டம் பெற இங்கு ஏராளமான கல்லூரிகள் உள்ளன. ஆனால், ‘குடும்ப டாக்டர்’ எனும் நமது நாட்டின் சமூகப் பொருளாதார நிலைக்கு மிகவும் தேவையான உயர் கல்வி இங்கு இல்லை. இதற்கு அரசைத் தவிர வேறு யாரைக் குறைகூற முடியும்
26 Apr 2017, தொடர்கள், மருத்துவம்
ஜூனியர் விகடன் - 12 Aug 2018
” - விபரீத மொபைல் ட்ராக் ஆப்
ஜூனியர் விகடன் - 20 AUG 2017
மிஸ்டர் கழுகு: கூட்டு சேரும் மோடி குடும்பத்தார்
தாய்லாந்தில் ஜாலி... கொடைக்கானலில் ஹேப்பி
குற்றம் செய்பவர்களுக்கு போலீஸ் பாதுகாப்பு... பந்தாவாக வலம்வரும் பிரமுகர்கள்
அப்பாவித்தனம் அதிகம் இருக்கிற சிறுமி அவள்


சசிகலா ஜாதகம் - 35 - நடராசன் ஆட்டம் ஆரம்பம்! - Junior Vikatan ERROR 404 - Junior Vikatan

சசிகலா ஜாதகம் - 35 - நடராசன் ஆட்டம் ஆரம்பம்
அரசின் மக்கள் தொடர்பு அதிகாரி (பி.ஆர்.ஓ) பதவிகளுக்கு எழுத்து மற்றும் நேர்முகத் தேர்வுகள் எதுவும் கிடையாது. டிகிரி படித்திருந்தால் போதும். முதல்வரின் நேரடி சிபாரிசு மூலம் இந்தப் பதவிகள் நிரப்பப்படுவதால், அரசியல்வாதிகளின் உறவினர்கள்தான் இதில் அமர்த்தப்படுவார்கள். அதனாலேயே, அரசியல் சாயம் பூசப்பட்டவர்களாக பி.ஆர்.ஓ-க்கள் இருப்பார்கள். அரசுக்கும் பத்திரிகைகளுக்கும் தொடர்பை உண்டாக்கும் பணி இது. அரசின் சாதனைகள், முதல்வர் மற்றும் அமைச்சர்களின் அறிக்கைகள் மற்றும் பேட்டிகளை ஊடகங்களில் வரவைப்பது, பிரஸ்மீட்டுக்கு ஏற்பாடு செய்வது, அரசு நிகழ்ச்சிகளுக்குப் பத்திரிகையாளர்களை அழைத்துச் செல்வது என மீடியாவோடு நெருக்கமான தொடர்பு வைத்திருப்பார்கள், பி.ஆர்.ஓ-க்கள். அரசியல் பின்புலத்தோடு ஆட்சியாளர்களிடம் நெருங்கி வேலை பார்க்கும் பதவி என்பதால், இந்தப் பதவிக்கு ‘பவர்’ அதிகம்.
இந்தி எதிர்ப்புப் போராட்டம், அரசியல்வாதிகள் தொடர்பு, முதல்வர் கருணாநிதி தலைமையில் திருமணம் என இத்தனை அடையாளங்களைத் தாங்கி நின்ற நடராசன், பி.ஆர்.ஓ பதவியில் சும்மாவா இருந்திருப்பார்
மாவட்டங்களில் பணியாற்றியபோது கலெக்டர்களுடனும் அந்தந்த மாவட்ட அமைச்சர்களுடனும் நடராசன் நெருக்கம் ஆனார். கடலூரில் அவர் வேலை பார்த்தபோது, அங்கே கலெக்டராக பணியாற்றிய சந்திரலேகாவுடன் இருந்த நட்புதான், ஜெயலலிதாவோடு நடராசன் நெருக்கம் ஆக அடித்தளமாக அமைந்தது. ஜெயலலிதாவை அரசியலுக்கு அழைத்து வந்த எம்.ஜி.ஆர், ஜெயலலிதாவின் அரசியல் சுற்றுப் பயணத்துக்கு ஏற்பாடு செய்தார். முதல் கூட்டம், கடலூரில் நடைபெற்றது. அங்கே இருந்த கலெக்டர் சந்திரலேகாவிடம், ‘‘அம்முவுக்கு சிறப்பான ஏற்பாடுகளைச் செய்து கொடுங்கள்’’ என்றார் எம்.ஜி.ஆர். ‘வினோத் வீடியோ விஷன்’ நடத்திக் கொண்டிருந்த சசிகலாவுக்கு சான்ஸ் வாங்கி கொடுக்கும் பணிகளை நடராசன் ஒரு பக்கம் செய்து கொண்டிருந்தார். ‘ஜெயலலிதாவின் கவரேஜ் ஆர்டர்’ கிடைப்பதற்காக சந்திரலேகாவை அணுகினார் நடராசன். பி.ஆர்.ஓ-வான நடராசன், ஜெயலலிதாவுக்கு நல்ல கவரேஜ் தருவார் என நினைத்த சந்திரலேகா, நடராசனுக்கு உதவினார். அப்போதுதான் ஜெயலலிதாவை முதன்முறையாக சந்தித்தார் சசிகலா. அதன்பிறகு அவருடைய வாழ்க்கையில் சுக்கிர தசை. கொஞ்ச நாளிலேயே ஜெயலலிதா, கட்சியின் கொள்கைப் பரப்புச் செயலாளர், தமிழக அரசின் சத்துணவுத் திட்டக் குழு உறுப்பினர் எனப் பதவிகளில் அடுத்தடுத்து அமர, டூர் புரோகிராம்கள் அதிகமாகின. சசிகலாவுக்கும் ஆர்டர்கள் குவிந்தன. நெருக்கமும் கூடியது.
ஜெயலலிதாவோடு நெருக்கமாகிவிட்ட சசிகலா, நடராசனைப் பற்றி ஜெயலலிதாவிடம் சிலாகித்து பேசினார். ‘இந்தி எதிர்ப்புப் போராட்டத்தில் முக்கிய ரோல் வகித்தவர், அண்ணா, கருணாநிதி போன்ற அரசியல் தலைவர்களோடு பழகியவர்’ என நடராசனைப் பற்றி சொல்ல... சசிகலாவைப் போலவே நடராசனும் ஜெயலலிதாவோடு நெருங்கினார். ஜெயலலிதாவோடு நெருக்கமாகி, எம்.ஜி.ஆருக்காக ஜெயலலிதாவையே உளவு பார்த்து, உச்சத்துக்குப் போய்க் கொண்டிருந்தார் சசிகலா. எல்லா நிலைகளிலும் நடராசன் பின்புலத்தில் இருந்தார். எம்.ஜி.ஆரின் ராமாவரம் தோட்டத்துக்கும் ஜெயலலிதாவின் போயஸ் கார்டன் வீட்டுக்கும் சகஜமாக போய் வந்து கொண்டிருந்தார்கள் நடராசனும் சசிகலாவும். ‘‘அம்மு பற்றிய தகவல்களை எந்த நேரத்திலும் என்னிடம் சேர்க்கலாம்’’ என அன்றைக்கு முதல்வராக இருந்த எம்.ஜி.ஆர் சொன்னதால், சசிகலாவின் தலை ராமாவரம் தோட்டத்தில் அடிக்கடி தென்பட்டது. ‘‘எம்ஜி.ஆரை சந்திக்க ராமாவரம் போன சமயங்களில் நடராசன், சசிகலா ஆகியோரை பார்த்திருக்கிறேன்’’ என எழுதியிருக்கிறார் வலம்புரி ஜான்.
அந்த நேரத்தில் நடராசன், அரசியல் கணக்கு ஒன்றைப் போட்டார். ‘எம்.ஜி.ஆருக்குப் பிறகு அரசியல் வாழ்வு இனி ஜெயலலிதாவுக்குதான்’ என கணித்தார். கட்சியில், ஜெயலலிதாவின் கிராஃப் உயர்ந்து கொண்டிருந்தது. இதை எம்.ஜி.ஆர் அவ்வப்போது கட்டுப்படுத்திக் கொண்டிருந்தார். இதனால் எம்.ஜி.ஆர் மீது மனவருத்தம் கொண்டார் ஜெயலலிதா. அதை நடராசன் சரியாகப் பயன்படுத்திக்கொண்டார். ஜெயலலிதாவின் அரசியல் வளர்ச்சிக்குப் ‘பலம்’ சேர்க்கும் காரியங்களில் ‘கணக்காக’ இறங்கினார் நடராசன்.
எம்.ஜி.ஆருக்காக உளவு வேலைகளைப் பார்த்தபோதும், ஜெயலலிதாவின் விசுவாசிகளாகவே இருந்தார்கள் நடராசன் - சசிகலா தம்பதியர். அதற்குக் காரணம், ஜெயலலிதாவின் மக்கள் செல்வாக்கு. ஜெயலலிதாவின் கூட்டங்களுக்குத் திரண்ட மக்களை நேரில் பார்த்ததாலும், அந்தக் கூட்டங்களை வீடியோ கவரேஜ் செய்ததாலும், எம்.ஜி.ஆருக்குப் பிறகு அடுத்த வாரிசாக ஜெயலலிதா வருவார் என நடராசன் நினைத்தார். அது பலித்தது. எதிர்கால ஜெயலலிதா ஆட்சியில் அதிகாரம் செலுத்த, ஒரு கட்டத்தில் எம்.ஜி.ஆரையே சமாளிக்க ஆரம்பித்தார் நடராசன். அதுவரை ஜெயலலிதாவைச் சுற்றியிருந்தவர்கள் எல்லோரும், ஒவ்வொரு காலகட்டத்தில் நடராசனால் வீழ்த்தப்பட்டனர். சசிகலாவும் அவரது குடும்பத்தினரும் மட்டுமே ஜெயலலிதாவைச் சுற்றி இருக்கும் நிலையைக் கச்சிதமாகக் கட்டமைத்தார் நடராசன்.
30 Apr 2017, அதிமுக, அரசியல், சசிகலா, தமிழகம், தொடர்கள், நடராசன்
ஜூனியர் விகடன் - 12 Aug 2018
” - விபரீத மொபைல் ட்ராக் ஆப்
ஜூனியர் விகடன் - 20 AUG 2017
மிஸ்டர் கழுகு: கூட்டு சேரும் மோடி குடும்பத்தார்
தாய்லாந்தில் ஜாலி... கொடைக்கானலில் ஹேப்பி
குற்றம் செய்பவர்களுக்கு போலீஸ் பாதுகாப்பு... பந்தாவாக வலம்வரும் பிரமுகர்கள்
காவிரி ஆறு... ஈரோட்டில் இது கேன்சர் ஆறு


Shirdi Sai Baba's Grace-Experience Of Sai Devotees-Part 37 | Shirdi Sai Baba Stories in Tamil.

சாய் அனுபவம் - 37
இந்த தளத்தில் தங்கள் அனுபவத்தை பகிர்ந்துக் கொள்ளும் பக்தர்களுக்கு பாபாவின் நல்லாசிகள் சென்றடைகின்றன.பாபாவின் அளவில்லாத அன்பு, கடலின் அலை போல என்றும் ஓயாமல் இருந்துக் கொண்டு இருக்கிறது.இந்த அலை நமது மனதையும், உயிரையும் அமைதியாக்கி நம் வாழ்விற்கு அர்த்தத்தை கொடுக்கிறது.இங்கு பகிர்ந்துக் கொள்ளப்படும் அனுபவங்கள் நம் வாழ்க்கைக்கு தொடர்புடையதாக இருப்பதோடு அல்லாமல், துயரத்தில் வாடி, மன நிம்மதியை தேடி அலையும் பலருக்கு அதிகப்படியான சக்தியை கொடுக்கிறது.
அனுபங்களை நாம் பகர்ந்துக் கொண்டும்,பாபாவின் லீலைகளை பருகி கொண்டும் இருப்போமாக.பாபாவின் சரித்திரத்தில் உரைக்கப்பட்டதாவது, பாபாவின் கதைகளை தினமும் கேட்டால் பாபாவை நாம் எப்போதும் பார்க்கலாம்.காலை மாலை என உள்வாங்கி இவரை தியானித்தால், வாழ்வின் துன்பம் அகன்று தூய தன்னிலையை அடையலாம்.
பாபா, அவர் என்னுடன் இருப்பதை உணர்த்தினார்
உங்களின் உயரிய சேவைக்கு நன்றி.எனது அனுபவத்தை இங்கே பகிருமாறு கேட்டுக் கொள்கிறேன்.எனது பெயரை குறிபிட்ட வேண்டாம் எனவும் கேட்டுக் கொள்கிறேன்.
அனைவருக்கும் எனது சாய்மாவின் அற்புதமான அனுபவத்தை பகிர்ந்துக் கொள்கிறேன்.
எப்போதும் போல நான் இன்று காலை இந்த தளத்திற்கு வந்து நம் சாய் குடும்பத்தின் பக்தர், ஒருவரின் பாபாவின் லீலையை படித்துக் கொண்டு இருந்தேன்.அந்த லீலையில் பக்தர், பாபாவை எப்படியாவது பார்க்க வேண்டும் என நினைத்து, அன்று மாலை ஆட்டோவில் பாபாவின் படத்தை பார்த்து இருக்கிறார்.
பின் நானும் இதே போல எனக்கு நடக்குமா என நினைத்தேன்.சராசரி ஆளாக நானும் பாபாவிடம், எனக்கும் இதை போல இன்று உங்களை காட்டுவீர்களா நீங்கள் என்னுடன் இருப்பதை நான் இன்று உணர விரும்புகிறேன் பாபா எனக் கேட்டுக் கொண்டேன். இந்தியாவாக இருந்தால் பல இடங்களிலும், வண்டிகளிலும் பாபாவை வைத்து இருப்பார்கள். நான் இருப்பது அமெரிக்காவில். இங்கே எப்படி பார்க்க முடியும் நீங்கள் என்னுடன் இருப்பதை நான் இன்று உணர விரும்புகிறேன் பாபா எனக் கேட்டுக் கொண்டேன். இந்தியாவாக இருந்தால் பல இடங்களிலும், வண்டிகளிலும் பாபாவை வைத்து இருப்பார்கள். நான் இருப்பது அமெரிக்காவில். இங்கே எப்படி பார்க்க முடியும் இன்று நான் ஆட்டோவிலும் போக போவதில்லை, கோவிலுக்கும் போக போவதில்லை. எனில் வீட்டிற்கு வந்து உங்களை பார்த்தால் மட்டுமே முடியும்.. என நினைத்துக் கொண்டேன்.
எனது அலுவல் வேலை மிகுதியின் காரணமாக நான் வேண்டியதை மறந்தே விட்டேன்.மதிய இடை வேளையில் எனது தோழி வீட்டிற்கு செல்வதாக கூறி விடைபெற்றாள்.பின் திடிரென எனக்கு தொலைபேசியில் அழைத்து, கீழ் தளத்திற்கு வர சொல்லி அழைத்தாள்.அங்கே சென்றதும், இந்தியாவின் முக்கியஸ்தர்களின் ஒருவரான ஒரு நபரை அறிமுகம் செய்து வைத்தாள்.அவர் பாபாவின் ஒரு தீவிர பக்தர்.என்னுடன் பேசியதும், எனக்கும் பாபா என்றால் பக்தி அதிகம் என தெரிந்துக் கொண்டார்.அவர் இந்தியாவில் இருந்து சாய் எந்திரம் கொண்டு வந்ததாகவும் அதை எனக்கும் கொடுப்பதாக கூறினார்..பின் திடிரென அவர் கழுத்தில் இருந்த நீளமான செயினில் இருந்த டாலரை காட்டினார்.அதில் இருந்தது என் அன்புக்குரிய பாபா.
என் ஆச்சர்யம் அதிகரித்து நான் வாயடைத்து போனேன்.இது பாபாவின் லீலையே தான்.நான் கேட்ட கேள்விக்கு,நான் மறந்தே போயி இருந்தாலும்,பாபா உடன் இருப்பதை உணர்த்திவிட்டார்.எனக்கு சில கஷ்டங்கள் இருந்தாலும் , பாபா அவருடன் என்னை வைத்து காப்பார் என நம்புகிறேன்.நமக்கு ஏற்படும் துன்பங்கள், நம் கர்ம வினை காரணமாக, அதிகரித்தாலும், பொறுமையுடன் நாம் இருந்தால் பாபா அவரிடம் நம்மை இதை போன்ற பல வழிகளில் ஈர்த்து அருள் புரிவார்.நான் தலை குனிந்து பாபாவிடம், நான் உங்களை சோதிக்கவில்லை, நீங்க அருகில் இருப்பதை உணர வேண்டும் என்றே கேட்டேன் என வேண்டினேன்.
பின் அந்த நபர் எனக்கு பாபாவின் எந்திரம், சாவி கொத்து படம்,மோதிரம் ஆகியவற்றை அனுப்பி வைத்தார்.எப்படி இது நான் பாபாவை வேண்டிய நாளிலேயே நடந்தது என இன்னும் நான் எண்ணி மகிழ்கிறேன்.எப்படி எனது தோழி, விடை பெற்று சென்றும், திடிரென என்னை அழைத்து அவரை சந்திக்க வைத்தாள். இது முற்றிலும் பாபாவின் லீலையே.நம்மை சுற்றிலும் நம் பாபா குடிக் கொண்டிருக்கிறார்.
இன்று காலை பாபா என் இல்லம் தேடி வந்தார்
சாய் ராம் மனிஷா அவர்களே
பறவையை சாய் பாபா தன் பால் ஈர்த்ததும், அந்த பறவை பல அனுபவங்களை கண்டுக் கொண்டிருக்கிறது. அந்த பறவைகளில் நானும் ஒரு பறவையே.பாபா ஒருவர் மட்டுமே நம் ஆழ்மனத்தின் எண்ணங்களை சரியாய் அறிந்து, அதற்கு மதிப்பும் கொடுத்து, அதற்கு தகுந்த பதிலையும் கொடுப்பவர்.இந்த அனுபவத்தை சொல்ல எனக்கு வார்த்தைகளே இல்லை. இது எனது மூன்றாவது அனுபவம் ஆகும். முதல் அனுபம் ( பாபா வங்கி கடனை பெற்று தந்தது) இரண்டாம் அனுபவம் ( ஷீரடியில் நடந்தது அனுபவம் 36 )
இரண்டு நாட்களுக்கு முன், நான் எதோ வேலை செய்து கொண்டிருக்கும் போது, திடிரென, பாபா என் வீட்டிற்கு வந்து, முன் வாசலில் அமர்ந்து என்னிடமும் ,எனது பக்கத்துவீட்டாரிடமும் பேசிக் கொண்டிருப்பதாகவும், என் வீட்டில் இருந்து சில உணவு பதார்த்தங்களை பெற்றுக் கொண்டதாகவும் நானே நினைத்துக் கொண்டேன்.
பின் அந்த நினைவில் இருந்து என்னை விடுவித்து, இது என்னவோ பகல் கனவு என நினைத்து விட்டுவிட்டேன்.
முன் தினம் ( மார்ச் -19 ) எனது வீட்டில் ஒரு துயர சம்பவம் நிகழ்ந்து நான் மிகுதியான வருத்தத்தில் இருந்தேன். பின் நள்ளிரவில் பாபாவின் சிலை முன் அமர்ந்து, எனது துக்கங்களை பாபாவிடம் கூறினேன்.பாபா என்னுடை பிரார்த்தனையை ஏற்காததை நினைத்து வருத்தமடைந்தேன்.மேலும் எனக்கும், பாபாவிற்கும் ஒரு பெரிய இடைவெளி ஏற்பட்டதாக நினைத்தேன். ஏனெனில் பாபா என்னை ஆசிர்வதிக்காமல் எல்லா வழிகளிலும் சோதித்துக் கொண்டிருந்தார்.பின் நான் உறங்க சென்றுவிட்டேன்.
அடுத்த நாள் காலை ( மார்ச் - 20 ) எனது வீட்டிற்கு அருகே பாட்டு சத்தம் ஒன்றை கேட்டேன்.அது பக்கத்து வீட்டில் இருந்து வருகிறது என நினைத்தேன். பின் சில நிமிடங்களில் சத்தம் அதிகரித்தது, பின் தான் அது பாபா பாடல் என உணர்ந்து நான் உடனடியாக வெளியே சென்று பார்த்தேன்.அங்கே கண்ட காட்சி எனக்கு அதிர வைத்தது.பாபா பக்தர்கள் யாத்திரை சென்றுக் கொண்டிருந்தனர்.அந்த வண்டியில் பாபா பாட்டுகளை ஒலிக்க செய்தும்,பாபாவின் படங்களை வைத்துக் கொண்டும் இருந்தனர்.
அவர்கள் சரியாக என் வீட்டிற்கு முன் நின்றனர்.நான் அவர்களிடம் சென்று விசாரித்த போது, அவர்கள் ஷீரடியில் இருந்து யாத்திரை செய்து வருவதாக சொன்னார்கள்.அதில் ஆச்சர்யப்படும் வகையில் ஐந்து பேர்களில் ஒரு பாட்டி மட்டும் தமிழ் பேசினார்.அவராகவே என்னை நோக்கி வந்து எல்லாவற்றையும் கூறினார்.இடையில் ஹிந்தியும் பேசினார்.
அந்த யாத்திரை ஷீரடியில் இருந்து ராமேஸ்வரத்திற்கு ஆனதாக இருந்தது.அவர்கள் ராமேஸ்வரத்தில் நடக்கும் அன்னதானத்திற்காக வழியில் அரிசி,நீர் மற்றும் வாழை பழங்களை தக்சனையாக பெற்றுக் கொண்டிருக்கிறார்கள்.நாங்களும் அவர்களுக்கு பணம் , தேங்காய் மற்றும் வாழை பழங்களை கொடுத்தோம்.மேலும் அவர்களை நிழலில் சற்று அமர வைத்து எலுமிச்சை பழ ரசத்தை கொடுத்தோம்.
அந்த பாட்டி எனது கைகளில் அவர் கையை வைத்து, பாபாவின் ஆசிர்வாதங்கள் உனக்கு என்றும் உண்டு ,கவலை படாதே என்று பல முறை கூறினார்.அவர் மிகவும் மகிழ்வடைந்து, என்னை வாழ்த்தினார்.உண்மையாகவே அவர் 10 முறைக்கும் மேல் என்னை வாழ்த்தி இருப்பார்.
அவர் என் திருமணத்தை பற்றி கேட்டார். நான்,எனக்கு இன்னும் திருமணம் ஆகவில்லை,வீட்டில் பார்த்துக் கொண்டிருக்கிறார்கள் என கூறினேன்.அவர் என் தலையில் கை வைத்து, பாபா விரைவில் ஒரு நல்ல பையனை அனுப்பி வைப்பார்.பாபாவின் ஆசியில் கூடிய விரைவில் உனக்கு திருமணம் நடக்கும் என கூறினார்.(இந்த திருமண பேச்சு காரணமாக 3 ,4 மாதங்களாக எங்கள் வீட்டில் பிரச்சனை நடந்துக் கொண்டிருக்கிறது.குறிப்பாக நானும், என் தந்தையும் 2 மாதங்காளாக சரியாக பேசிக் கொள்வதும் இல்லை.) ஆனால் இவர் இப்படி கூறியதும் எனது வீட்டில் அனைவரும் மகிழ்ச்சி அடைந்தனர்.அவர் எனது சகோதரனை பற்றி கேட்டு,அவரையும் ஆசிர்வதித்தார்.
எனது பக்கத்து வீட்டாரும் வந்து பணத்தை கொடுத்தனர்.ஆனால் என்னைத் தவிர அந்த பாட்டி யாரிடமும் பேசவில்லை. எனக்கு பாபாவின் படம்,உதி, குங்குமம் மாறும் பூக்களை கொடுத்தார்.
நாங்கள் இந்த வீட்டில் 23 வருடங்களாக இருக்கிறோம். முக்கிய சாலையில் இருந்து,எங்கள் வீடு மிகவும் உள்ளே இருப்பதால், இது வரை யாரும் இப்படி வந்து நன்கொடை கேட்டதில்லை.இது தான் முதல் முறை இந்த பகுதியில் இவ்வாறு வந்தது. அதுவும் எங்களின் பகுதியில் பல வீடுகள் இருந்தும், அவர்கள் எங்கள் வீட்டின் முன் வந்து நின்றனர்.அது எப்படி நடந்தது என எனக்கு தெரியவில்லை.திரும்பி செல்லும் போதும் அவர்கள் எங்கேயும் நிற்காமல் நேராக சென்றனர்.
நான் எனது பகல் கனவை நினைத்துக் கொண்டேன்.அது உண்மையானது என நினைத்து மிகவும் மகிழ்வடைந்தேன்.இதுவரை நான் கண்டிராத அற்புத அனுபவம் ஆகும்.பாபாவிற்கும் எனக்கும் இடையிலான இடைவெளியை பாபா உடைத்தார்.அவர் பால் நான் கொண்ட பக்தி 200 சதவிகிதம் அதிகமானது.
திரும்பி செல்லும் போதும் அந்த பாட்டி என்னை நோக்கி, பாபா ஆசிர்வதிப்பார்,கவலை படாதே எனக் கூறி சென்றார்.நான் பாபாவின் சிலை முன் நின்று மகிழ்ச்சியில் அழுதேவிட்டேன்.
மேலும், ஒரு சாய் லீலை அன்றே எனக்கு ஏற்பட்டது.என் அம்மா, அந்த பாட்டிற்கு தேங்காய் கொடுத்தார் எனத் தெரியாமல், நானும் ஒரு தேங்காயை கொண்டு வந்து கொடுத்தேன். அப்போது என் அம்மா நான் ஏற்கனவே கொடுத்துவிட்டேன் என நான் கொடுப்பதை தடுத்து, என் கையில் இருந்த தேங்காயை எடுத்துக் கொண்டார் .நான், அம்மா ஏன் இப்படி செய்கிறார் என நினைத்து, மிகுந்த கோபம் அடைந்து, அங்கே எதுவும் பேசவில்லை.பின் அம்மாவிடம் ஏன் இப்படி செய்தீர்கள் என கேட்டதற்கு, ஏற்கனவே கொடுத்த பின், ஏன் திரும்பவும் கொடுக்க வேண்டும் என்றார்.எனக்கு கோபம் வந்தாலும், சண்டை போட விருப்பம் இன்றி அமைதியாகிவிட்டேன்.பின் பாபாவிடம் சென்று அம்மா அவ்வாறு செய்ததற்கு மன்னிப்பு கேட்டேன்.
சிறிது நேரம் கழித்து, என் வீட்டில் வேலை செய்யும் பெண் ( அவரும் பாபா பக்தை) என்னை அழைத்தார். நீ இந்த தேங்காயை கொடுக்காதது நல்லது தான். இது கெட்டுவிட்டது என கூறி உடைத்த தேங்காயை காட்டினார்.சமைப்பதற்காக அது உடைக்கப்பட்டு இருந்தது.நல்ல வேலை கெட்டு போனதை கொடுப்பதை பாபா தடுத்துவிட்டார் எனக் கூறினார்.பின் நான் என் அம்மாவிற்கும்,பாபாவிற்கும் மகிழ்வில் நன்றி கூறினேன்.பாபா என்றும் என்னை தவறான செயல்களை செய்ய விடுவதில்லை.மேலும் துன்பங்களில் இருந்து காக்கிறார்.
உங்கள் அன்பையும்,ஆசியையும் பெற நான் ஆசிர்வதிக்கப்படிருக்கிறேன் அன்பர்களே, என் அனுபவத்தை நீளமாக கொடுத்ததற்கு மன்னித்துவிடுங்கள்.
என் அன்னையை பாபா ஆசிர்வதித்தார்
எனக்கு எப்படி என் அனுபவத்தை சொல்ல தொடங்குவது என்றே தெரியவில்லை.நான் பாபாவை பற்றி முதன் முதலில் என் அண்ணன் மூலம் பள்ளி பருவத்தில் தெரிந்துக் கொண்டேன்.அவர் ஷீரடிக்கு சென்று வந்ததன் காரணமாக நானும் பாபாவை பற்றி அறிய பெற்றேன்.ஷீரடிக்கு சென்று வர வேண்டும் என எப்போதும் என் மனதில் தோன்றினாலும் , அது பல நாட்களாக நிறைவேறவில்லை.கடைசியாக பாபா எனக்கு 2009 பிப்ரவரி மாதம் ஷீரடிக்கு வரும் பாக்கியத்தை நல்கினார்.
கடந்த வருடம் 2011 ல் என அன்னைக்கு மார்பக புற்று நோய் ஏற்பட்டது.அனைவரும் மிகவும் பயந்து போன நேரம்.அவரின் மார்பகத்தில் புற்று நோயின் காரணமாக முடிச்சு (கட்டி ) ஒன்று ஏற்பட்டது.மருத்துவ சோதனை நடக்கும் போது நான் அவருக்கு உதி கொடுத்து, கட்டியின் மீது வைக்க சொன்னேன்.
அந்த சோதனை முடிவில் அவருக்கு புற்று நோய் என் உறுதியானது. அந்த கட்டியை எடுத்து பயாப்சி(Biopsy ) பார்த்து தான் அடுத்தகட்ட மருத்துவ நடவடிக்கையை தொடர முடியும் என மருத்துவர் கூறினார். அறுவை சிகிச்சை போதும் நான் அவருக்கு உதியை பாதிக்கப்பட்ட இடத்தில் வைக்குமாறு சொல்லி, சிறிது தண்ணீரில் கலந்து குடிக்க கொடுத்தேன்.நாங்க இருவரும் ஏன் இத்தனை நம்பிக்கை வைத்தோம் எனத் தெரியவில்லை. பாபாவின் ஆசியின் காரணமாக வந்த முடிவு ஆச்சர்யத்தை கொடுத்தது.. என் அம்மாவிற்கு வந்தது மிகவும் ஆரம்பக்கட்டமான புற்று நோய்.அந்த பகுதியையும் எடுத்துவிட்டதால், அவருக்கு குணமாகிவிட்டது.இனி எந்த மருத்துவமும் தேவை இல்லை எனக் கூறினார்.எங்களது கண்களில் நீர் சொரக்க அனைவரும் பாபாவிற்கு நன்றி கூறினோம். அவரில்லாமல் இது கண்டிப்பாக நடந்து இருக்காது.
ஓம் ஸ்ரீ சாய் நாதாய நமக
சாய் சம்பவம் எதனுடமும் ஒன்றிய சம்பவம் இல்லை
அனைவரும் நலம் என் நம்புகிறேன்.பாபா அவருடைய பக்தர்களின் சிறி சிறு நலனிலும் அக்கறைக் கொண்டு,அவரின் மீதான நம்பிக்கையை பெருக செய்ய, மிகவும் வேலையாய் இருப்பார் என் புரிந்துக் கொள்கிறேன்.நம் வாழ்வின் ஒவ்வொரு அங்கத்திலும் பாபா இருக்கிறார். சொல்ல இயலாத பொருள் ஒன்று அந்தரத்தில் பறப்பதை பார்ப்பதை போல, பாபாவை பார்க்கும் போதும்,பல இடங்களில் அவர் நம்மை பல இனிய அதிசியத்தைக் கொடுத்து சிலிர்க்க வைக்கிறார். பாபாவும், அந்தரத்தில் மிதக்கும் பொருளும் நம் அறிவுக்கு அப்பாற்பட்டது.பாபா புரிந்துக் கொள்ள முடியாத அவதார புருஷன்.பாபாவை பற்றி தெரியாதவர்களுக்கும், பாபாவின் மீது சிறிது மட்டுமே நம்பிக்கை கொண்டவர்களுக்கும் பாபா நம்பிக்கையை ஏற்படுத்தி, அவரின் பாதங்களில் பக்தர்களை பணிய செய்யட்டும்.
இந்த நுண்ணிய பாபாவில் லீலையை பகிருமாறு கேட்டுக் கொள்கிறேன்.இந்த இனிய லீலைக்கு நன்றி பாபா.பாபாவை மிகுதியாக நம்புபவர்களுக்கு இந்த முன்று சம்பவங்களும் தெரிந்துக் கொள்ள வேண்டிய ஒரு வரம்.நம் பாபா, அவரை எப்போதும் நாம் பயம் கலந்த பக்தியில் நினைத்திருக்க,தேவையான இடங்களில் நமக்கு அருள்கிறார்.கீழே நான் கொடுத்துள்ளது, பாபாவின் விரையில் பரவக் கூடிய லீலைகளுக்கு ஒரு சாட்சியாகும்.
1 .எனது தந்தைக்காக நான் மாத்திரைகள் வாங்கி வந்தேன்.திடிரென மருத்துவர் கொடுத்த சீட்டில் மாத்திரையின் ஆற்றல் அளவு எண் என்ன என பார்க்க முயன்றேன்.அவர் சீட்டில் எதுவும் எழுதித் தரவில்லை.இருந்தாலும் நான் விடாமல் ஒரு பூத கண்ணாடியை எடுத்து மாத்திரை அட்டையில் இருக்கும் ஆற்றல் அளவு எண்ணை காண தேடினேன்.என்னை தேட வைத்தது எண் அல்ல பாபா தான் என பின் புரிந்தது.பின் நான் மாத்திரைக்கு மேல் பார்த்ததும் என கண்களில் தென்பட்டது மாத்திரையை உற்பத்தி செய்த இடமான சாய் சாலை.கீழே நான் இணைக்கப்பட்டுள்ள படம் தான் பாபாவின் லீலைக்கு ஆன படம்.பாபாவின் ஆற்றல் சிறு அணுவையும் பிளக்க தக்கது என எங்களை புரிய வைக்க அவ்வாறு செய்திருக்கிறார்.
2 .எனது அண்டை வீட்டார் கேரளாவில் உள்ள குருவாயூர் கோவிலுக்கும், மற்றும் பல கோவிலுக்கு புனித பயணம் மேற்கொண்டனர்.அந்த கோவிலில் உள்ள கிருஷ்ணர் பல நோய்களை தீர்க்க வல்லவர்.பாபாவின் ஆணைப்படி எனது தாயார் அவர் வயிற்று வலி அகல,இரண்டு மாதங்களாக நாராயண நாமத்தை பாராயணம் செய்துக் கொண்டிருக்கிறார்.
இந்த பாராயணம் குருவாயூர் அப்பனுக்கானது. இதன் மகத்துவம் இந்த தளத்தில் உள்ளது.அதை கொடுத்துள்ளேன். (http://en.wikipedia.org/wiki/ Melpathur_Narayana_Bhattathiri#The_Narayaneeyam) இந்த பயணத்தை பற்றி கேள்விப்பட்ட என் தாயார் மகிழ்ச்சியடைந்து, அவர்களுக்கு தக்ஷனை கொடுத்து குருவாயூர் கோவிலின் உண்டியலில் போட சொன்னார்.பாபா அண்டை வீட்டார் மூலமாக என் தாயாரை தக்ஷனை கொடுக்க வைத்தார்.
பாபாவின் ஆசியால், இரண்டு நாட்களுக்கு முன் நான் சென்னையில் உள்ள மைலாபூர் பாபா கோவிலுக்கு சென்றிருந்தேன்.அங்கே தரிசனத்தை முடித்து, நேரமாகிவிட்டதால், சீக்கிரம் கிளம்ப நினைத்தேன்.பாபாவின் பொருட்கள் விற்கும் கடையில் எதையும் வாங்க நினைக்கவில்லை எனினும் எதோ ஒன்று என்னை கடைக்குள் இழுத்தது. புதிதாக விற்பனைக்கு வந்துள்ள பொருட்களை பார்த்துக் கொண்டிருந்தேன்.எப்போது சாதரணமாக 3 டி படம் தான் வைத்து இருப்பார்கள்.ஆனால் கடையில் நான் கண்ட காட்சி , எனக்கு ஆச்சர்யத்தை கொடுத்து நான் ஆ என் சத்தம் போட்டுவிட்டேன்.சுற்றி இருந்தவர்கள் என்னை ஒரு மாதிரியாக பார்த்தார்கள். அந்த படத்தில் ஒரு புறம் பார்த்தால் பாபாவும், இன்றோ புறம் பார்த்தால் சாட்சாத் குருவாயுரப்பன்.சில படங்களை வாங்கி நான் என் தாயாரிடம் கொடுத்தேன்.அவர் கண்கள் மகிழ்ச்சியில் கலங்கிவிட்டது.அவரது காணிக்கையை பாபா ஏற்றுக் கொண்டதாக நினைத்தார்.பாபாவின் அருளால் அவரது வலி சிறிது சிறிதாக குறைந்து, சுத்தமாக குணமாகிவிட்டது.பாபா எல்லா கடவுள் ரூபத்திலும் இருக்கிறார் என் நிருபித்துவிட்டார்.படங்களை கீழே இணைத்துள்ளேன்.
3 .சமீபத்தில் துணி தைப்பதற்காக நூர்கந்து வாங்க கடைக்கு சென்றேன்.கடைக்காரர் ஒரு பொட்டலத்தை எடுத்து வைத்தார். அதில் அச்சடிக்கப்பட்ட படத்தை பார்த்த பின்னும் எப்படி அந்த கண்டை வாங்காமல் வர முடியும்  அதன் படம் கீழே இணைக்கப்பட்டுள்ளது.
தேவையான நலன்களை கொடுத்து பாபா அனைவரையும் ஆசிர்வதிக்கட்டும்
அனைவருக்கும் ஓம் சாய் ராம்
எனது அனுபவத்தை பகிர்ந்துக் கொள்ள விரும்புகிறேன்.எனது கைப்பேசி சிம் அட்டை திடிரென வேலை செய்யாமல் போனது.என்னுடை தொடர்பு எண்களை நான் எங்கும் எழுதி வைக்காததால், எப்படி அதை திரும்ப எடுக்க முடியும் என் மிகவும் கவலை அடைந்தேன்.
முழு மனதுடன் நான் பாபாவை வேண்டினேன்.அடுத்த நாள் காலை திடிரென எப்போதும் போல என் சிம் வேலை செய்தது.அது எப்படி என் தெரியவில்லை. இன்று வரை சரியாக இருக்கிறது. ஏற்கனவே அதை இன்னொருவர் உபயோகிக்க நான் அவரிடம் இருந்து 4 , 5 வருடங்களுக்கு முன் வாங்கியது. இது பாபாவின் அற்புத செயலே.தேவையில்லாத பிரச்சனையில் இருந்து பாபா என்னை காத்தார்.
இன்னொரு சம்பவம் எனது வேலை சம்மந்தப்பட்டது.நாங்கள் ஒரு அலுவலகத்தில் ப்ராஜக்ட் விஷயமாக மட்டுமே சென்று வேலைகளை செய்துக் கொண்டிருந்தோம். கல்லூரியில் ப்ராஜக்ட்க்காக சில ஆலைகளுக்கு செல்ல வேண்டும். என் ப்ராஜக்ட் வேலையை பார்த்துக் கொண்டிருக்கும் போது அங்கேயே வேலை கிடைக்க போகிறது என எனக்கு தெரியாது. கடைசி நாள் திடிரென அந்த அலுவலகத்தில் இருப்பவர் யாரெல்லாம் இங்கே வேளையில் அமர ஆர்வம் இருக்கிறதோ அவர்கள் சேரலாம் என்றார்.எனக்கு அங்கே வேலை கிடைத்தது.அதில் ஆச்சர்யம் என்னவெனில், அதற்கு முன் தினம் தான், பொருளாதார நிலைக் காரணமாக, நான் பாபாவிடம் இங்கேயே வேலை கிடைத்தால் நன்றாக இருக்கும் என் வேண்டினேன் .அது போலவே நடந்தது, நேர்முக தேர்வு, குழு தேர்வு இவை எல்லாம் இல்லாமல் வேலை கிடைப்பது மிகவும் சிரமம். எனவே இது பாபாவின் ஆசியே.
நான் மிகவும் மகிழ்வாக இருக்கிறேன்.எனவே அன்பு நெஞ்சங்களே.பாபாவின் மீது நம்பிக்கை வையுங்கள். தேவையானதை அவரே தக்க சமயத்தில் செய்வார்.
நான் சுஜெடா . குஜராத்தில் வசிக்கிறேன்.
என் தாத்தாவை நான் மிகவும் நேசிக்கிறேன்.அவர் மரணமடைந்த போது தான் இந்த சம்பவம் நிகழ்ந்தது.நான் மிகவும் வருத்தத்தில் இருந்தேன். நானும் அவரும் மிகவும் நெருக்கமாக இருப்போம்.நான் பாபாவை தாத்தாவை திரும்ப கொடுக்குமாறு வேண்டினேன்.இரவு 8 .30 மணி அளவில், நான் தாத்தாவின் படத்திற்கு முன்னால் சென்று என்னிடம் இருந்த 5 ரூபாயை அவருக்கு கொடுத்தேன்.
எனது தாயும்,தந்தையும் வியாழன் என்பதால் கோவிலுக்கு சென்றிருந்தனர்.நான் தாத்தாவிற்கு கொடுத்த 5 ரூபாய்,உடனடியாக மாயமாக மறைந்து போனது.பாபாவின் அருளால் என் தாத்தா எனக்கு ஆசி வழங்கினார்.
அனைவருக்கும் ஜெய் சாய் ராம்


prabhagharan.mk: எப்படியெல்லாம் மதிப்பீட்டு செய்யலாம்?

1.பி / இ மடங்கு முறை
பங்கின் சந்தை விலையை பங்கின் வருமானத்தால் வகுத்தால் கிடைப்பதுதான் பி / இ ஆகும். நீங்கள் வாங்கப் போகும் பங்கின் பி / இ- யை அத்துறையில் உள்ள மற்றுமொரு பங்குடன் ஒப்பிட்டுப் பார்க்கும்போது பங்கின் விலை அதிகமாக உள்ளதா அல்லது குறைவாக உள்ளதா என்பது தெரியவரும்.
ஆனால், நீங்கள் ஒப்பிடப்போகும் நிறுவனத்தை தேர்ந்தெடுப்பதில் கவனமாக இருக்க வேண்டும். இவ்வாறு தேர்ந்தெடுப்பதை பியர் குரூப் (peer group) உண்டு பண்ணுவது என்று கூறுவார்கள்.
2.புத்தக மதிப்பீட்டு முறை மூலம் மதிப்பிடுதல்
பங்கின் புத்தக மதிப்பை சரியாக கணக்கிட்டு அதன் மூலம் நிறுவனத்தின்/ பங்கின் மதிப்பைக் கண்டறிவதுதான் புத்தக மதிப்பீட்டுமுறை ஆகும்.
புத்தக மதிப்பை வைத்துக் கணக்கிடுவது எல்லாத் தொழில்களுக்கும் பொருந்தாது.
ஒவ்வொரு மதிப்பீட்டு முறையும் ஒவ்வொரு விதமான தொழில்களுக்கு உகர்ந்தது. சேவைப் பொருளாதார நிறுவனங்களுக்கு (சர்வீஸ் இண்டஸ்ட்ரீஸ்) புத்தக மதிப்பீட்டு முறை ஒத்துவராது. கேப்பிட்டல் இன்டென்ஸிவ் என்று சொல்லக்கூடிய அதிகமாக மூலதனம் தேவைப்படும் தொழில்களை (ஷிப்பிங், மின்சாரம் தயாரிப்பு, வங்கி மற்றும் ஃபைனான்ஸ் துறை) புத்தக மதிப்பை வைத்து கணக்கிடலாம்.
3.சந்தை மதிப்பு மூலம் மதிப்பிடுதல்
சந்தையில் மக்கள் வாங்க/விற்க ரெடியாக இருக்கும் விலையை வைத்து கணக்ககிடுவதுதான் இந்த முறை.இந்த முறையில் சாதகமும் உள்ளது.சந்தை விலை பலவற்றை வைத்து நிர்ணயிக்கப்படுகிறது அவற்றில் முக்கியமான ஒன்று டிமாண்ட் மற்றும் சப்ளை. சந்தை உச்சத்தில் செல்வது பிறகு பாதாளத்திற்கு வருவதும் சகஜமான ஒன்று. ஆனால் நம்மில் இன்னும் பல அமெச்சூர் முதலீட்டாளர்கள் உச்சியில் வாங்குவதும் பிறகு திட்டிக்கொண்டு பாதாளத்தில் விற்பதும் சகஜம். சந்தை உச்சியில் இருக்கும்போது பல பங்குகளின்/நிறுவங்களின் மதிப்பு, டிமாண்ட் அதிகமாக இருப்பதால், எட்ட முடியாத தூரத்தில் இருக்கும்.
* சந்தை முறை முதலீட்டின் சாதகம் என்ன
பொருளாதாரத்தில் அல்லது குறிப்பிடப்பட்ட துறையில் நிறுவனத்தில் பிரச்சனை ஏற்படும்போது அந்தப் பங்குகளுக்கு / நிறுவனங்களுக்கு டிமாண்ட் குறைவாக இருக்கும். அதனால் அதுபோன்ற சமயங்களில் தங்களது உண்மையான மதிப்பிலிருந்து மிகவும் விலை குறைவாகக் கிடைக்கும்.
சந்தை மதிப்பு மிகவும் வெளிப்படையான மதிப்பு என்றாலும், சந்தையை நமக்கு சாதகமாகப் பயன்படுத்திக் கொள்ள தெரிந்திருக்க வேண்டும்.
ஃப்ரீ கேஷ் ஃப்ளோ என்றால் என்ன
டி.சி .எஃப் முறை எவ்வாறு செயல்படுகிறது
பல வேல்யூவேஷன் முறைகள் உள்ளன
டி.சி .எஃப் முறை எவ்வாறு செயல்படுகிறது
டி.சி.எஃப் முறையில் உள்ள தனிச்சிறப்பு
சந்தை மதிப்பீட்டு முறையில் சாதக - பாதங்கள் என்னென்...
பி / இ மடங்கு முறை


keetru.com

சாதி ஒழித்த தமிழ்த் தேசியம்
2015 - கயவர்களையும், காவிகளையும் எதிர்கொண்ட கருஞ்சட்டைகளின் வருடம்
சென்னை பார்ப்பனரல்லாத வாலிப சங்கம்
காங்கிரசால் நேர்ந்த கஷ்டங்கள் - சுயமரியாதை வாழ்வே சுதந்திர வாழ்வு
தமிழர்களை, பார்ப்பனர்களின் ‘வைப்பாட்டி மக்கள்’ என்று கூறும் ஆவணி அவிட்டத்தைத் தடைசெய்
எம்.ஜி.ஆர். – நிறையும் குறையும்
பார்ப்பனர் – பார்ப்பனரல்லாதார் யுத்தம் தொடங்கப்பட்டு விட்டது
சுயமரியாதைக்காக நாம் பாடுபட்டால் அதை துவேஷமென்று சொல்லுவதா
பெரியாரின் செயல் வடிவத் தமிழ்த் தேசியம் (1)
கல்பாத்தி - அன்றும் இன்றும்
ஐந்து மாநில தேர்தல் முடிவு பாஜகவுக்கு அடிக்கப்பட்ட சாவுமணியா
‘பசுமை மார்க்சியமும் தமிழ்த் தேசியமும்’ என்ற நூலின் மீதான விமர்சனம்
நீட் - சமத்துவத்திற்கு எதிரானது
சிண்ட்ரெல்லா ஆறு - கௌசல்யா
தமிழர் விளையாட்டுகள் - கள்ளன் போலீஸ்
கலவர (வி)நாயகனும் வீரசவர்க்கர் பரம்பரையில் வீர அட்மினும்
கட்அவுட்களில் பீய்ச்சியடிக்கும் பாலில் பொங்குகிறது ஆன்மீக அரசியல்
பிரிவு: தமிழ்த் தேசியத் தமிழர் கண்ணோட்டம் - மே10
வெளியிடப்பட்டது: 25 மே 2010
இனவியல்: ஆரியர் – திராவிடர் தமிழர் – 4
தமிழினத்தின் எதிரியாகப் பெரியாரால் அடையாளங் காட்டப்பட்ட ஆரிய இனக் குறியீடு இராமன். அந்த இராமனின் மூதாதையர் ஆண்ட நாடு தென்னிந்தியாவில் விளங்கிய ‘திராவிட தேசம்’ என ஸ்ரீமத் பாகவதம் பேசுகிறது. ‘திராவிடர்’ என்ற சொல் தென்னிந்தியப் பார்ப்பனர்களைக் குறித்தது போலவே, ‘திராவிட தேசம்’ என்ற சொல் பார்ப்பன சமஸ்கிருத மரபுகளுடனும் தொன்மங்களுடனும் நெருக்கமான உறவு கொண்டது.
மனு என்பவனிடமிருந்தே மனித இனம் தொடங்கியதாகவும், மாபெரும் கடற்கோள் தோன்றியபோது அவனே பெரும்படகு ஒன்றில் பல உயிர்களையும் ஏற்றிச் சென்று காத்ததாகவும், மனு என்பவனே மனுதர்மத்தை எழுதியதாகவும் புராணங்கள் பேசுகின்றன. இதில் நாம் கவனத்தில் கொள்ள வேண்டிய செய்தி மனு என்பவன் திராவிட தேச அரசன் என்று இந்த புராணங்கள் கூறுவதுதான்.
திராவிட தேசத்தை சத்யவிரதன் என்னும் மன்னன் ஆண்டுவந்த போது கடற்பிரளயம் ஏற்பட்டதாக மச்சபுராணம் கூறுகிறது. அவனே மனு எனப்பட்டான். இத்தொன்மக்கதையை மகாபாரதமும் கூறுகிறது. (மகாபாரம் - புத்தகம் 1, ஆதிபர்வம், பிரிவு: ஃஙீஙீங)
புராணங்கள் வரலாறு அல்ல. எந்த புராணம் ஆயினும் அதில் கற்பனையும், அறிவுக்குப் புறம்பான செய்திகளும், சமூகத்தில் ஒரு பிரிவினருக்குச் சார்பான கருத்துகளும் விரவிக் கிடக்கும். புராணக் கதைகள் அவை எழுதப்படுவதற்கு முன்பு வரை பல மாறுபாடுகளை அடைந்து கொண்டே வந்திருக்கும். ஆனால், புராணங்களிலும் வரலாற்றுச் செய்திகள் ஒளிந்து கிடக்கின்றன. இப்புராணங்கள் சமீபகாலம் வரையிலும், மக்களின் வாழ்வு முறை மீது ஆதிக்கம் செலுத்தி வந்திருக்கின்றன. அது மட்டுமின்றி அக்குறிப்பிட்ட காலத்திய சமூகத்தை, அன்று நிலவிய பண்பாட்டை, சமயத்தை, பழக்க வழக்கங்களைப் பிரதிபலிக்கின்றன. உண்மை வரலாற்றில் வாழ்ந்து மறைந்த மனிதர்களும், மன்னர்களும் தெய்வீகத் தன்மை ஏற்றப்பட்டு இதிகாசநாயகர்களாகவும் தெய்வங்களாகவும் புராணங் களில் போற்றப்படுவதுண்டு.
இந்திய வரலாற்றையும் தென்னக வரலாற்றையும் இன்றளவிலும் கூட இடைவெளிகள் இல்லாமல் எழுதிவிட்டதாகக் கூற முடியாது. தொல்லியல் சான்றுகள், இலக்கியச் சான்றுகள் ஆகியவற்றின் அடிப்படையில் வரலாற்றின் தெளிவானப் பகுதிகள் எழுதப்பட்டு விட்டன. ஆனாலும் இடைவெளிகள் இன்றளவும் இருக்கின்றன. இந்த இடைவெளிகளை நிரப்ப உதவக்கூடிய ஆனால் புனைவுகளிலிருந்து பிரித்தெடுக்கப் பட வேண்டிய செய்திகள் புராணங்களில் உள்ளன. பதினெட்டு புராணங்களில் கி.பி. 300 வரையிலான வரலாற்றுச் செய்திகள் மறைந்து கிடப்பதாக வரலாற்றி ஞர்கள் கருத்தறிவித்திருப்பதையும் நாம் கவனத்தில் கொள்ள வேண்டும்.
“திராவிட தேசம்” என்பது பற்றிய செய்திகளைப் பேச முற்படும் போது, ஆய்வுக்கு உட்படுத்த வேண்டிய நூல்களில் ஸ்ரீமத் பாகவதம்(பாகவத புராணம்) முதன்மை பெறுகிறது. ஸ்ரீமத் பாகவதம் என்பது ‘மகா புராணங்கள்’ என்பவற்றுள் ஒன்று. அது விதீணுவின் அவதாரங்கள், குறிப்பாக கிருதீண அவதாரம் பற்றிப் பேசுகிறது. இந்து மதத்தில் பேசப்படும் பல கடவுளர்களின் கதைகள் பாகவதத்தில் இடம் பெறுகின்றன. பாகவதத்தின் முக்கியத்துவம், அது இன்றளவும் கன்னடத் தெலுங்கு பகுதிகளில் ஒவ்வொரு முக்கியக் கோயில் நிகழ்ச்சியிலும் பாடப்படுவது தான். ஆண்டுதோறும் உடுப்பி போன்ற கோயில்களில் நாடகமாக அரங்கேறு கிறது. பாகவதம் ஐந்தாவது வேதம் என்று அழைக்கப்படுகிறது.
பாகவத புராணம் எழுதப் பட்ட காலத்தையும் கவனத்தில் கொள்ள வேண்டும். ஒரு புராணம் எழுதப்பட்ட காலம் என்பது அது அந்த வடிவத்தை அடைந்த காலத்தைக் குறிப்பிடுகிறது. பாகவத புராணத்திற்கு முந்தைய வடிவம் உண்டு. கி.பி. 500 அளவில் பாகவதம் தன் வடிவத்தை அடைந்திருக்க வேண்டும். கி.பி. 9 அல்லது 10ஆம் நூற்றாண்டில் எழுதப்பட்டிருக்க வேண்டும் என்று பல அறிஞர்கள் கருத்து தெரிவிக்கின்றனர்.
பாகவத புராணம் என்பது ஒரு ‘கதைசொல்லி’ நீண்ட கதை கூறும் வடிவில் அமைக்கப்பட்டுள்ளது. சூதர் என்னும் முனிவர் பல முனிவர்களுக்கு நைமிûõ காட்டில் இக்கதையைக் கூறுகிறார்.
வேதங்களை எழுதிய வேதவியாசர் இவ்வளவு எழுதியும் மனநிறைவு அடையாமல் இருக்கவே, நாரதர் அவரிடம் பக்தியின் மகிமை பற்றி அவர் விளக்காமற் போனதாலேயே அம்மனக்குறை என்பதைத் தெரி விக்கிறார். அதன்படி வேதவியாசர் பாகவதத்தைப் படைக்கிறார். வேத வியாசரின் மகன் சுகர், அர்ஜூனனின் பேரனாகிய பரிக்ஷித் மன்னனுக்கு பாகவதத்தை மீண்டும் கூறுகிறார். ஏனென்றால், பரிக்ஷித் மன்னன் ஒரு ‘ரிஷி’யை அவமதித்ததற்காக, அந்த ரிஷியின் மகன் பரிக்ஷித் மன்னன் பாம்பு கடித்து இறக்கக் கடவது என்று சபித்து விடுகிறான். ஏழு நாட்களில் இறக்க இருக்கும் பரிக்ஷித் கிருதீணனின் பெருமை களை மீண்டும் கேட்க விரும்பிய தால், சுகர் பாகவதத்தை ஏழு நாட்களில் கூறி முடிக்கிறார்.
பாகவத புராணம் தென்னாட்டில் எழுதப்பட்டது. சமஸ்கிருதத்தில் எழுதப்பட்டுள்ள பாகவதம் மனுவைப் பற்றிக் கூறுகிறது. பாகவதம் மனிதவர்க்கம் பிரம்மாவிலிருந்து தோன்றியதாகக் கூறுகிறது. பிரம்மா 10 முனிவர்களைப் படைத்தார். அவர்களுள் ஒருவர் மாரிசி. மாரிசியின் மகன் காசியபர். அவர் 12 பிள்ளை களைப் பெற்றார். அவர்களில் ஒருவன் வைவாஸ்வதா அல்லது வைவாஸ்வன். வைவாஸ்வனுக்கு சூரியன் என்ற பெயரும் உண்டு. ஆகவே இவனது வம்சத்திற்கு சூரிய வம்சம் என்று பெயர் வந்தது.
வைவாஸ்வனின் மகன் வைவாஸ்வதா மனு ஆவான். புராணங்கள் 14 மனுக்களைக் குறிப்பிடுகின்றன. ஒவ்வொரு மனுவின் காலமும் ‘மான்வந்தரா’ என்று குறிக்கப்படுகிறது. பதினான்கு மான்வந்தராக்களும் சேர்ந்தது ஒரு ‘கல்பம்’ ஆகும். முதல் மான்வந்தராவில் பிறந்த சத்யவிரதன் என்று பெயர் பெற்ற மனு அடுத்த மன்வந்தராவில் வைவாஸ்வதா மனுவாகப் பிறந்தான் என்று புராணங்கள் கூறுகின்றன. இந்த சத்தியவிரதன் என்னும் முதல் மனு திராவிட தேசத்து மன்னன் என்று பாகவதம் பேசுகிறது.
மன்னன் பரிக்ஷித் தனக்கு எதுவரை கதையை சுகர் கூறியிருக் கிறார் என்று கூறி நினைறூட்டு கிறான்.
“த்ராவிட தேசத்துக்கு ஈஸ்வரனும் ஸத்யவரதன் என்ற பெயருள்ளவனுமான ராஜரிஷி எவரோ, எவர் சென்ற கல்பத்தின் முடிவில் புருûனான பகவானுடைய ஸேவையினால், ஞானத்தை யடைந்தாரோ அவரே சூரியனுடைய புத்திரனான மனுவாகவானார் என உம்மிடமிருந்து கேட்கப்பட்டது. இக்ஷூவாகு முதலியோரான அரசர்கள் அவருடைய புத்திரர் களாகவும் சொல்லப் பட்டனர். (கடலங்குடி நடேச சாதிதிரிகள், ஸ்ரீமத் பாகவதம், கடலங்குடி பப்ளிகேûன்);, சென்னை(1935), 1996, 9வது ஸ்கந்தம், அத்தியாயம் -1, பக்கம் 2)
ஸ்ரீமத் பாகவதம் அளிக்கும் இரண்டு செய்திகளை கவனத்தில் கொள்ள வேண்டும். முதலாவது, மனு என்பவன் திராவிட தேசத்தைச் சேர்ந்தவன். ஆண்டாண்டு காலமாக மனிதர்களை வர்ண-சாதி அடிப் படையில் ஒடுக்குவதற்கான விதிமுறைகளை அளித்த மனு தர்மத்தை வகுத்தவன் ஏழாவது மனுவான வைவாஸ்வத மனு என்று கருதப்படுகிறான். மனுதர்மம் தென்னிந்தியாவில்தான் வகுக்கப் பட்டது என்று கருதலாம்.
இரண்டாவதாக, ஏழாவது மனுவான வைவாஸ்வதா மனுதான் அயோத்தி நகரை உருவாக்கியதாகப் பாகவதம் கூறுகிறது. இந்த மனுவின் வழித்தோன்றலான இக்ஷூவாகு இந்த வம்சத்தின் முதல் பெரும் மன்னன். இவனுடைய மகன்கள் நூறு பேர் என்றும், அதில் 50 பேர் உத்தரபத் எனப்படும் வட இந்தியா வையும், 50 பேர் தக்ஷிணபத் எனப்படும் தென் இந்தியாவையும் ஆண்டனர். இந்த வம்சத்தின் 62வது மன்னன் தசரதன், 63வது மன்னன் இராமன் ஆவர். இவ்வாறு, புராணங்கள் கூறுகிறபடி மனு திராவிட தேசத்தவன், அயோத்தி இராமன் அவனுக்கு உறவுக்காரன்.
திராவிடம் என்ற சொல்லும் திராவிட தேசம் என்னும் சொல்லும் பார்ப்பனர்களுக்கு உவப்பளிக்கக் கூடியவையாக இருந்து வந்திருக் கின்றன.
மனுவின் புதல்வர்கள் பார்ப்பன‌ர்கள் என்றும் அவர்கள் சத்திரியத் தொழிலை மேற்கொண்டனர் என்றும் புராணங்கள் கூறுகின்றன.
திராவிட தேசத்தைச் சேர்ந்த மனுவின் வாரிசுகளாகத் தென்னிந்தியாவில் எவரேனும் உரிமை கோரியிருக்கிறார்களா
அப்படிப் பட்ட ஒரு குரல் கன்னடப் பகுதி யிலிருந்து எழுப்பப் பட்டிருக்கிறது. இருபதாம் நூற் றாண்டில் தமிழர்கள், கன்னடர், தெலுங்கர், மலையாளிகள் ஆகியோர் திராவிடர்கள் என்ற கருத்து வலுவாக மக்கள் மயம் ஆனது. மனுவுக்கும், இராமனுக்கும், பார்ப் பனியத்துக்கும், ஆரியத்துக்கும் திராவிடர் எதிரானவர் என்ற கருத்தும் முன்வைக்கப்பட்டது. இதை தமிழர்கள் ஏற்றார்கள். ஏனைய கன்னட, தெலுங்குப் பகுதிகளில் இருந்த திராவிடர்கள் ஏற்கவில்லை. இதற்கு கர்னாடகத்தைச் சேர்ந்த கன்னடர்கள் பார்ப்பனியத்துடனும், மனுவுடனும் வரலாற்று பூர்வமாகத் தொடர்புடையவர்கள் என்பதும் காரணம் எனக் கருதலாம்.
தென்னிந்தியாவில் பார்ப் பனியத்தை நிலைநிறுத்தியதில் சாளுக்கியர்களுக்கு முக்கிய பங்கு உண்டு. தமிழகப் பகுதிகளில் சோழ மன்னர்களின் காலத்தில் பார்ப் பனியமும் சாதியமும் நிலவுடைமை வலுப்பெற்ற காலத்தில், சேர்ந்தே வளர்ந்தது என்பதை மறுக்க முடியாது. ஆனால் வர்ண சாதியத்தின் முழுமையான ஒடுக்கு முறையும், பார்ப்பனியத்தின் மேலாண்மையும் வெறி கொண்டு ஆடிய காலம் கி.பி. 14ஆம் நூற்றாண்டில் விஜய நகர ஆட்சிக்கு தமிழகம் ஆட்பட்ட போதும் பிறமொழியாளர்களான நாயக்கர்கள் தமிழகத்தை ஆண்ட போதும் என்பது தெளிவான ஒரு வரலாற்று உண்மை ஆகும்.
தமிழ் மன்னர் களிடம் காணப்பட்ட வர்ணசாதி உணர்வை விட கன்னட - ஆந்திர திராவிடர்களிடம் கூடுதலாகக் காணப்பட்டது. சோழ மன்னர்கள் ‘மனுமுறை’யைப் பின்பற்றினார்கள் என்பது உண்மை. ஆனால் சோழர்கள் கீழைச்சாளுக்கியர்களுடன் மணஉறவுக் கொண்டு அதில் பிறந்த முதலாம் குலோத்துங்கச் சோழன் சோழ அரியணை ஏறிய பிறகுதான் மனுதர்மம் முழுமையாக கடுமையாக நடைமுறை படுத்தப்பட்டது. இருபதாம் நூற்றாண்டிலும், தந்தை பெரியார் வர்ண - சாதி ஒடுக்கு முறைக்கு எதிராக ‘திராவிடர்’ என்ற பெயரில் இயக்கம் கட்டிய போது கூட தமிழர்கள் மட்டுமே அதை ஏற்றனர். திராவிட இயக்கம் கன்னட ஆந்திர, கேரளப் பகுதிகளில் ஏற்கப்படவில்லை.
இதற்கு ஒரு வரலாற்றுக் காரணம் இருப்பதாகக் கருதலாம். கன்னட, தெலுங்கு நிலப்பரப்பு முழுவதுமே நீண்டகாலமாக பார்ப்பனிய மரபுகளிலும், உறவிலும் பெருமை கொண்டி ருந்தது.
சாளுக்கியர்கள் கி.பி. ஆறாம் நூற்றாண்டின் நடுப்பகுதியிலிருந்து 8ஆம் நூற்றாண்டு வரையிலும், மீண்டும் 10ஆம் நூற்றாண்டிலிருந்து 12ஆம் நூற்றாண்டு வரையிலும் இன்றைய கன்னட, தெலுங்க, மகாராஷ்டிரப் பகுதிகளில் ஆட்சி செலுத்தினர். தொடக்க கால மேலை சாளுக்கியர் களான வாதாபி சாளுக்கியர்கள் ‘மானவ்ய கோத்திரத்தை சேர்ந்தவர்கள். மனித குலத்தின் ஏழு தாய்களால் வளர்க்கப்பட்டவர்கள் என்று கூறிக்கொண்டனர். மானவ்ய கோத்திரம் என்றால் மனுவின் கோத்திரத்தைச் சேர்ந்தவர்கள் என்று பொருள்.
புராணக்கதைகளும், கல் வெட்டுகளும், செப்புப் பட்ட யங்களும் சாளுக்கியர்கள் மனுவின் குலத்தின் ஏழு தாய்களால் வளர்க்கப் பட்டவர்கள் என்று பெருமை பேசுகின்றன. இந்த சான்றுகள் மனுவின் வழி வந்தவர்கள் என்று பேசுவதுடன், வடக்குக் கோசலத்தின் தலைநகரான அயோத்தியுடன் சாளுக்கியர்களைத் தொடர்பு படுத்துகின்றன. சாளுக்கிய வழிவந்த 59 அரசர்கள் அயோத்தியை ஆண்டனர் என்றும் 16 அரசர்கள் தென்னகத்தை ஆண்டனர் என்றும் கல்வெட்டு கூறுகிறது. மற்றொரு கல்வெட்டு, இந்த வம்சத்தைத் தோற்றவித்தவர் கடவுளரான பிரம்மா என்று கூறுகிறது. பிரம்மானவத் தொடர்ந்து சுயம்புவ மனுவும், அவனைத் தொடர்ந்து அவனுடைய மகன் மானவ்ய (அதாவது மற்றொரு மனு), அவனுக்குப் பின் ஹரித என்பவனும், அவனுக்குப் பின் பஞ்சசிகி ஹரிதியும் (கச்ஞிடச்ண்டிடுடடி ஏச்ணூடிtடடி), அவனுக்குப் பின் சாளுக்கியா என்ற மகனும் ஆளுகை செலுத்தினர்.
இந்த சாளுக்கியா என்பவ னுடைய பெயரிலிருந்தே சாளுக்கிய வம்சம் பிறந்தது. வரலாற்றறிஞர்கள் இவற்றை ஒதுக்கிவிட்டு ஜெயசிம்ம (ஒச்தூச் ண்டிட்டச்), அவன் மகன் இரன ராகா (கீச்ணச்ணூச்ஞ்ச்) காலத்தி லிருந்தே சாளுக்கிய வரலாற்றைத் தொடங்கு வர். இரனராகாவுக்கு அடுத்து முதலாம் புலிகேசி (கி.பி. 535 - 566) ஆட்சி செய்தான். இவன் மானவ தர்ம சாஸ்திரத்தையும், புராணங் களையும், இதிகாசங்களையும் நன்கு கற்றவன்.
கி.பி. 11ஆம் நூற்றாண்டில் ஆட்சி செய்த ஆறாம் விக்கிர மாதித்திய சாளுக்கியனின் நில குண்டா கல்வெட்டு (Nடிடூச்டுதணஞீச் ஐணண்ஞிணூணீtடிணிண), தொடக்கத்தில் சாளுக் கியர்கள் அயோத்தியிலிருந்து வந்தார்கள் என்றும் அயோத்தியை 51 சாளுக்கிய அரசர்கள் ஆண்டனர் என்றும், தென்னிந்தியாவில் குடியேறி 16 அரசர்கள் தென்னகத்தை ஆண்டனர் என்றும் கூறுகிறது. இரண்டாம் விஜயாதித்யனின் செப்புப் பட்டயம் அவன் மானவ்ய கோத்திரத்தைச் சேர்ந்தவன் என்று குறிப்பிடுகிறது.
மேற்குறித்த செய்திகள் ஒன்றை தெளிவுபடுத்தும். பாகவத புராணம் பேசும் செய்திகளுக்கும், சாளுக்கிய மன்னர்களின் கல்வெட்டு கள் மற்றும் செப்பேடுகள் கூறும் செய்திகளுக்கும் ஒற்றுமைகள் இருக் கின்றன. இன்றைய கர்னாடகப் பகுதி மேலைச் சாளுக்கிய ஆளுகைப் பகுதியாகவும், ஆந்திரா கீழைச் சாளுக்கியப் பகுதியாகவும் இருந்தன.
இன்றைய அளவில், திரா விடர்கள் பார்ப்பனியத்துக்கு எதிரானவர்கள் என்றும், பார்ப் பனர் தவிர்த்த தென்னிந்தியர்கள் அனை வரையும் திராவிடர்கள் என்றும் அடையாளப் படுத்து வதாக கருதி னால், அது ஒரு கோளாறான முடிவாகவே இருக்கும்.
இன்றைய கர்காடக, ஆந்திர, மகாராஷ்டிரப் பகுதிகளை ஆண்ட சாளுக்கியர்கள் பார்ப்பனியப் பாதுகாவலர்கள். மனுதர்மத்தை நிலை நிறுத்தியவர்கள்.
மகாராஷ்டிரத்தை தாயக மாகக் கொண்ட இராஷ்டிரக் கூடர்கள் வாதாபி சாளுக்கியர் கி.பி. 8ஆம் நூற்றாண்டில் வீழ்ச்சியடைந்த போது ஆதிக்கம் பெற்றனர். இவர்கள் யது குடும்பத்தைச் (கிருஷ்ணரின் குலம்) சேர்ந்தவர்கள் என பட்டயங்கள் பேசுகின்றன. கி.பி. 871 இல் அளிக்கப்பட்ட சஞ்சன் பட்டயம், கிருஷ்ண பகவானின் வழிவந்த வர்கள் இராஷ்டிர கூடர் என்று தெரிவிக்கிறது. இராஷ்டிர கூடர் களின் தாய்மொழியும் கன்னடம்தான் என்றும் அவர்கள் தாயகமும் கர்னாடகப் பகுதிதான் என்றும் அல்டேகர் தெரிவிக்கிறார்.
இவ்வாறு மனுவுடனும், கிருஷ்ணருடனும் தங்களைத் தொடர்புபடுத்திக் கொண்டு, நீண்ட காலமாக பார்ப்பனியத்துடன் உறவு கொண்டு, பார்ப்பனிய மரபுகளைப் போற்றிப் பாதுகாத்த வரலாற்று மரபு கொண்டவர்களைத்தான் கர்நாடகம், ஆந்திரம், மற்றும் கேரளத்தில் காணுகிறோம். தமிழகத்தைப் பொறுத்தவரை, வேற்று மொழியாளர்களின் ஆட்சிகாலம் நடைபெற்ற போதே வர்ண - சாதி ஒடுக்குமுறைகள் உச்சம் பெற்றன என்பது உண்மை. பொதுவில் தென்னிந்தியர் என்போர் திராவிடர், அவர்கள் பார்ப்பனியத்துக்கு எதிரானவர் என்று கருதுவது உண்மைக்குப் புறம்பானது ஆகும்.
திராவிட தேசம் என்பது எது கடந்த காலத்தில் சத்திய விரதன் திராவிட தேசத்தை ஆண்டதாக பாகவத புராணம் பேசுகிறது. அது எது கடந்த காலத்தில் சத்திய விரதன் திராவிட தேசத்தை ஆண்டதாக பாகவத புராணம் பேசுகிறது. அது எது திராவிட தேசம் என்று கடந்த காலத்தில் குறிப்பிட்ட பகுதியில் நிச்சயமாக கிருஷ்ணா ஆற்றிலிருந்து காஞ்சிபுரம் வரையுள்ள பகுதிகள் இருந்தன என நாம் கருதலாம்.
திராவிடம் என்று வடமொழி இலக்கியங்கள் தென்னிந்தியாவைக் குறிப்பிடுகின்றன. இதில் தமிழகமும் அடங்கும். திராவிடதேசம் என்பது தமிழகத்தையும் உள்ளடக்கி இருந்திருக்கலாம். ஆனால் கடந்த காலத்தில் இந்தியாவில் 56 தேசங்கள் இருந்ததாகக் குறிப்பிடுகிறார்கள். அதில் தமிழரசுகள் நீங்கலாக ஒரு திராவிட தேசம் இருந்திருக்கிறது.
இன்றைய இந்திய வரைபடத்தில் மொழிவாரி மாநிலங்கள் காணப்படுகின்றது. கடந்த காலத்திய மாமன்னர்களின் பேரரசுகள் வரைபடத்தில் காட்டப்படுகின்றன. இவை அரசியல் வரைபடங்கள், இவை போன்றே மலைகள், காடுகள், ஆறுகள் இவை காட்டப்பட்டால், அவை இயற்கை அமைப்பு வரைபடங்கள். இது போன்றே ஒரு பெரு நிலப்பகுதியின் பண்பாட்டு வரைபடமும் வரையலாம்.
இந்தியத் துணைக் கண்டத்திற்கு அப்படியொரு பண்பாட்டு வரைபடம் வரையப் பட்டால் அதில் தென்னிந்தியாவில் இருந்த திராவிட தேசம் என்னும் பகுதி முக்கிய இடம் பெறும். அரசியல் வரைபடத்தில் இடம் பெறாத திராவிட தேசம் பண்பாட்டு வரைபடத்தில் மிக முக்கிய இடம் பெறும். ஏனெனில், திராவிட தேசம் என்னும் இக்குறிப்பிட்ட நிலப்பகுதி பார்ப்பனிய மரபும், பண்பாடும் செழித்து ஓங்கிய நிலப்பகுதி ஆகும்.
சேர, சோழ, பாண்டியர் ஆண்ட பகுதிகளைளயும் சேர்த்து ‘திராவிட தேசம்’ என்று அழைக்கலாமா அவ்வாறு சில சமயங்களில் தென்னகம் பேசப்பட்டிருக்கிறது. ஆனால் தெலுங்க, கன்னட மொழி வழங்கப்பட்ட பகுதியிலேதான் தனியாக அப்படியொரு தேசம் விளங்கி வந்ததாக அறிகிறோம்.
1910-இல் அபிதான சிந்தாமணி என்னும் கலைக் களஞ்சியத்தை ஆ.சிங்கார வேலு முதலியார் வெளியிட்டார். இதில் இந்தியாவில் நிலவிய பழைய தேசங்களாக 56 தேசங்கள் குறிப்பிடப்படுகின்றன. அவை:
அங்கம், அருணம், அவந்தி, ஆந்திரம், இலாடம், யவனம், ஒட்டியம், கருசம், கலிங்கம், கன்னடம், கர்நாடம், காசம், காசுமீரம், காந்தாரம், காம்போஜம், கிராமம், குருகு குடகம், குந்தளம், குரு, குலிந்தம், கூர்ச்சரம், கேகயம், கேரளம், கொங்கணம், கொல்லம், கோசலம், சகம், சவ்வீரம், சிங்களம், சிந்து, சீனம், சூரசேனம், சோழம், சோனகம், திராவிடம், துளுவம், தெங்கணம், நிடதம், நேபாளம், பாஞ்சாலம், பப்பரம், பல்லவம், பாண்டியம், புலிந்தம், போடம், மகதம், மச்சம், மராடம், மலையாளம், மாளவம், யுகந்தரம், வங்கம், வங்காளம், விதர்ப்பம்
(ஆ.சிங்காரவேலு முதலியார், அபிதான சிந்தாமணி, (1910), சாரதா பதிப்பகம், சென்னை, 2001, பக்கம் 890)
இதில் சேர, சோழ, பாண்டிய நாடுகளுக்கு உட்படாமல் ஒரு தனித்தேசமாக திராவிடம் குறிப் பிடப்பட்டுள்ளது. திராவிடம் என்பது குறித்து ‘கோதாவரிக்குத் தென்னாடு’ என்றும் “கர்நாடக - ஆந்திர தேசங்களுக்கு இடையிலுள்ள நாடு என்றும் இக்கலைக் களஞ்சியம் (மேலது, பக்கம் 1633) குறிப்பிடுகிறது.
மற்றோர் இடத்தில், ‘திராவிடம்’ என்ற சொல் தமிழ், ஆந்திரம், கன்னடம், மகாராஷ்டிரம் கூர்ச்சரம் - ஆகிய நிலப்பகுதிகளைக் குறிப்பிடுகிறது(மேலது பக்கம். 822). ‘திராவிடம்’ என்ற சொல்லுக்கு “தமிழுக்கு ஆரியரிட்ட ஒரு பெயர்” என்றும் ‘ஒரு தேசம்’ என்றும் குறிப்பிடுகிறது (மேலது பக்கம். 823). ஆகவே தமிழகம் இன்றி, ஏனைய மொழிகள் பேசும் தென்னிந்தியப் பகுதிகள் இன்றி, திராவிட தேசம் என்ற ஒன்று இருந்து வந்திருக்கிறது என்பதை உணரலாம்.
1918ஆம் ஆண்டு, பி.வி.ஜகதீச அய்யர் என்பவரால் எழுதப்பட்டு, ‘புராதன இந்தியா என்னும் பழைய 56 தேசங்கள்’ என்னும் நூல் வெளியிடப்பட்டது. இந்நூலின் முன்னுரையில் பி.வி. ஜகதீச அய்யர் கூறும் கருத்து முன்னோட்டம் அவருடைய நூலுக்கு அடிப்படையாக வேறு நூல்கள் 56 தேசங்கள் பற்றி குறிப்பிட்டுள்ள மையைப் பதிவு செய்கிறது.
“நமது ஆரியர்கள் அனுஷ்டித்து வரும் வரதங்களின் லக்ஷணங்களை விவரிக்கக் கூடியதாய் “இந்து புண்ய கதை” என்னும் ஒரு சிறிய நூலை யான் சில மாதங்களுக்கு முன் இயற்றிய பிறகு அவைகளின் விசேஷங்களைப் பற்றி ஆராய்ச்சி செய்யும் தருணத்தில் தஞ்சாவூர் அரண் மனை லைப்ரெரியிலி ருக்கும் சில சாஸ்திரங்களைக் கண்ணுற்று வருகையில் பாலகாப்ய மஹரிஷி யினால் செய்யப்பட்ட கஜசாஸ் திரமே நமது பூர்வ இந்தியாவின் பாக்கியமென்று விளங்கிற்து. ஏனெனில் அந்நூலில் குரு, சூரஸேனம், அங்கம், வங்கம் முதலான அனேக தேசங்களின் பெயரும் அவைகளின் நீர்நில வளமும், எல்லையிலடங்கிய மலை நதிகளும், மற்றும் சில சரித்திரங்களும் வெகு அழகாய் வரையப்பட்டிருந்தன. இந்தியாவில் பூர்வ நிலைமையிலிருந்த 56 தேசங்களின் விவரங்களைப் பற்றி ஒரு நூலை இயற்ற வேணுமென்று கருதிய எனக்கு அந்நூலே என் விருப்பத்தைத் தூண்டிவிட்டது”
(க.ஏ. ஜகதீச அய்யர், ‘புராதன இந்தியா என்னும் பழைய 56 தேசங்கள்’, முதல்பாகம், சந்தியா பதிப்பகம், சென்னை, 2004)
பி.வி. ஜகதீச அய்யர் வாழ்ந்த காலம் ஆரியர் - திராவிடர் என்பவற்றை மரபினங்களாக ஏற்று ஐரோப்பிய, இந்திய அறிஞர்கள் நூல்கள் எழுதிக்கொண்டிருந்த காலம். தாம் ‘ஆரியர்’ என்ற கருத்துடையவர் இவர் என்பதை வெளிப்படுத்துகிறார்.
ஜகதீச அய்யர் 56 தேசங்களின் பெயர் பட்டியலை இந்நூலில் அளித்திருந்தாலும், முதல் பாகத்தில் 17 தேசங்களின் விபரங்கள் அளிக்கப்பட்டுள்ளன. இரண்டாவது பாகம் வெளிவந்ததா என்பது தெரியவில்லை. முதல் பாகத்தில் திராவிட தேசம் பற்றிய செய்தியும், பிற தென் தேசங்கள் பற்றிய தொகுப்புகளும் தரப்படவில்லை. அபிதான சிந்தாமணி அளித்த பட்டியலிலும் ஜகதீச அய்யர் அளித்துள்ள பட்டிலிலும் திராவிட தேசம் இடம் பெற்றிருக்கிறது. அது சேர, சோழ, பாண்டியர் ஆண்ட பகுதிகள், ஆந்திரம், கர்னாடகம் நீக்கலாக, தனியாகக் குறிப்பிடப் படுகிறது. அபிதான சிந்தாமணி அளிக்கும் பட்டியலிருந்து சற்று வேறுபடவும் செய்கிறது.
32. காம் போஜ தேசம்
39. ப்ராக் ஜோதிஷ தேசம்
(வரைபடம் ‘புராதன இந்தியா என்னும் பழைய 56 தேசங்கள்’ என்ற நூலில் இருந்து தரப்பட்டுள்ளது)
திராவிட தேசம் வேறு; சோழ தேசம், பாண்டிய தேசம், கேரள தேசம், ஆந்திர தேசம், கர்னாடக தேசம் என்பவை வெவ்வேறு தேசங்கள் எனப் பட்டியலிடப்பட்டுள்ளன. தென்னிந் தியாவில் ஏனைய தேசங்கள் அனைத்திலும் பார்ப்பனியம் போற்றப்பட்டாலும், தமிழகத்திற்கு வடக்கே அமைந்திருந்த திராவிட தேசம் தான் சமஸ்கிருதமும், பார்ப்பன மரபுகளும் செழித்தோங்கிய பகுதி. இந்தியத் துணைக் கண்டம் முழுவதும் உள்ள தேசங்களுக்கெல்லாம் ஆன்மீகத் தலைமை ஏற்ற பூமி. ஐரோப் பியாவுக்கு ரோம் போல இந்தியாவுக்கு திராவிட தேசம் என்று கூறலாம். இந்தியாவில் மன்னர்கள் எந்த தேசத்தை ஆண்டாலும் அவர்கள் அனைவரும் திராவிட தேசத்தை ஆண்ட மனுவின் வழி வந்தவர்களே என்ற பார்வை பார்ப்பனர்களிடம் இருந்து வந்திருக்கிறது. பி.வி.ஜகதீச அய்யர் இப்படி எழுதுகிறார்.
“ஆதிகாலத்தில் இந்த பரத கண்டமான வைவஸ்வதமனு என்னும் ஸூர்யபுத்ரனாகிய மனுவின் காலம் முதல் பல தேசங்களாகப் பிரிக்கப்பட்டு இக்ஷ்வாகு, ஸகரன், பகீரதன், ராமன், யயாதி, நளன், நஹூஷன், விக்ரமாதித்யன், போஜன் முதலிய ப்ரஸித்தியுள்ள ராஜாக்களால் விசேஷமாய் ஆண்டு வரப்பட்டது. இந்த தேசங்களை செழுமையாய் ஆளுவதற்கு தனித்தனி ராஜாக்கள் ஏற்பட்டிருந்தாலும் ஸூர்ய வம்சத்தரசர்களும், சந்த்ர வம்சத்தரசர்களுமே சக்ரவர்த்தியாய் இருந்தார்கள்” - (மேலது பக்கம் 12)
வைவாஸ்வதா மனு சூரிய குலத்தவன் என்றும், அவனது குலம் பற்றிய விபரங்களையும் மகா பாரதம், இராமாயணம், பாகவத புராணம், இரகுவம்சம் ஆகியவை தருகின்றன. இராமன் மனுவுக்கு சொந்தக்காரன், மனு திராவிட தேசத்தவன். ஆ.சிங்காரவேலு முதலியார் எழுதிய அபிதான சிந்தாமணி, ‘திரவிடன்’ என்ற சொல்லுக்கு, “சூர்ய வம்சத்தரசன் இவன் யோகியாயினன்” (பக்கம். 822) என்று பொருள் கூறுகிறது.
மேலே விவரிக்கப்பட்ட பல்வேறு செய்திகளிலிருந்து நாம் அறிந்து கொள்வது: ‘திராவிடர்’ என்பது தென்னிந்தியப் பார்ப் பனர்களைக் குறிக்கும் அல்லது பார்ப்பன மரபு போற்றும் மன்னர்களைக் குறிக்கும்; திராவிட தேசம் என்பது புராண இதிகாசங்கள், வர்ண - சாதி தர்மம் செழித்த பகுதி மற்றும் பார்ப்பன சமஸ்கிருத மரபில் தோய்ந்த ஒரு தேசம்.
20ஆம் நூற்றாண்டில் திராவிட இயக்கம் நம்பியபடி ‘திராவிடர்’ என்ற சொல் பார்ப்பனர்களுக்கு அப்பாற்பட்ட சொல்லுமன்று, ‘திராவிட தேசம்’ என்பது பார்ப்பன ஆதிக்கம் இல்லா நிலமுமன்று. மாறாக, பார்ப் பனியத்தில் ஊறித் தோய்ந்த நிலப்பரப்பே திராவிடம்.
தென்னிந்தியப் பார்ப் பனர்களை வடநாட்டவர் மற்றும் சமஸ்கிருத மரபாளர்கள் ‘திராவிடர்’ என்று அழைத்தது போலவே, தமிழகத்திலிருந்து பிறமொழிப் பகுதிகளுக்குக் குடியேறிய தமிழகப் பார்ப்பனர்களையும் ‘திராவிடர்’ என்று அழைத்தனர்; இன்றும் அழைத்து வருகின்றனர்.
சிலநூறு ஆண்டுகளுக்கு முன், தமிழ்நாட்டிலிருந்து ஆந்திரப் பகுதிக்குக் குடியேறிய பார்ப்பனர்கள் இன்றும் வாழ்ந்து வருகின்றனர். அப்பார்ப்பனர்களைக் குறிக்க ‘திராவிட’ என்ற சொல் இன்றளவும் பயன்படுத்தப் பட்டு வருகிறது. தமிழகத்திலிருந்து அங்கு சென்ற பார்ப்பனர் அல்லா தாரைக் குறிக்க இச்சொல் பயன் படுத்தப்படுவதில்லை. ஆந்திராவில் வாழும் ‘புதுரு திராவிட பார்ப்பன‌ர்கள்’ 400 ஆண்டுகளுக்கு முன்பு ஆந்திரப் பகுதியில் குடியேறினார்கள். முதன்முதல் அவர்கள் குடியேறிய பகுதியுடன் சேர்த்து அவர்கள் ‘புதுரு திராவிடலு’, தும்மகுந்த திராவிடலு, கோணசீம திராவிடலு, அரமா திராவிடலு, பெருரு திராவிடலு - என்று அழைக்கப்படுகின்றனர்.
இவை அனைத்திலும் ‘திராவிடலு’ என்ற சொல் தமிழ்ப் பார்ப்பனர்களை மட்டுமே குறித்து நிற்பதைக் காணலாம். தமிழ்ப் பார்ப்பனர் - அல்லாதாரை திராவிடர் என்று அழைப்பதில்லை. அவர்கள் ‘அரவ - வந்தலு’ என்று அழைக்கப் படுகின்றனர். அரவம் என்ற சொல்லுக்கு பாம்பு என்று பொருள்.
இந்த நீண்ட எழுத்துப் பயணத்தின் சாரம் இதுதான்:
திராவிடம், திராவிடர், திராவிட தேசம் - ஆகிய சொற்கள் வரலாற்று ரீதியாக பார்ப்பனர்களோடு தொடர்புடைய சொற்கள். இச் சொற்கள் மீது பார்ப்பனர்களுக்கு முதல் உரிமை யும் முற்றுரிமையும் இருக் கிறது. ‘தமிழம்’ என்பது பார்ப்பனச் சார்புடைய சொல் அன்று. ஆனால், ‘திராவிடம்’ என்பது பார்ப்பன மரபுகளில் பல நூற்றாண்டுகள் ஊறிய சொல்; பார்ப்பன பண் பாட்டில் தோய்ந்த சொல்.
உப்பில் ஊறினால்தான் அது ஊறுகாய்;
பார்ப்பன மரபில் ஊறினால் அது திராவிடம்.


SSTA: கல்வி மாவட்ட அளவிலான அறிவியல் மற்றும் கணித கண்காட்சி!!!

கல்வி மாவட்ட அளவிலான அறிவியல் மற்றும் கணித கண்காட்சி
புதுக்கோட்டை,அக்.13 : புதுக்கோட்டை கல்வி மாவட்டத்தின் சார்பாக 46ஆவது ஜவஹர்லால் நேரு அறிவியல், சுற்றுப்புறக் கண்காட்சி மற்றும் கணிதக் கருத்தரங்கு தூயமரியன்னை மேல்நிலைப்பள்ளியில் நடைபெற்றது.
தொடக்க விழாவுக்கு வந்திருந்தவர்களை சந்தைப்பேட்டை பள்ளி தலைமையாசிரியர் அமுதா வரவேற்றுப் பேசினார்.
புதுக்கோட்டை மாவட்டக்கல்வி அலுவலர் சு.அண்ணாமலைரஞ்சன் தலைமை தாங்கினார்.
மாமன்னர் கல்லூரி முதல்வர் முனைவர் சுகந்தி சிறப்பு விருந்தினராக கலந்து கண்காட்சியில் வைத்திருந்த பள்ளி மாணவ, மாணவிகளின் படைப்புகளை பார்வையிட்டு அவர்களோடு கலந்துரையாடினார்.
கண்காட்சியில் புதுக்கோட்டை,திருமயம்,அரிமளம்,கந்தர்வக்கோட்டை,கறம்பக்குடி ஆகிய ஒன்றியங்களைச் சேர்ந்த , நடுநிலைப் பள்ளி, உயர்நிலைப் பள்ளி, மேல்நிலைப் பள்ளி, தனியார் பள்ளிகள் ஆகியவற்றைச் சேர்ந்த பள்ளி மாணவர்கள் கலந்து கொண்டனர்.
கண்காட்சியில் வாழ்க்கையில் சவால்களுக்கான அறிவியல் தீர்வுகள் என்ற தலைப்பின் கீழ் விவசாயம் மற்றும் கரிம மேலாண்மை,சுகாதாரம் மற்றும் தூய்மை,வளமேலாண்மை,கழிவு மேலாண்மை,போக்குவரத்து மற்றும் தகவல் தொடர்பு ,கணித மாதிரிகள் ஆகிய பிரிவுகளில் மாணவர்கள் தங்களது படைப்புகளை காட்சிப்படுத்தி வைத்திருந்தனர்.இதில் ஒவ்வொரு பிரிவுகளிலும் முதல் மூன்று இடங்களைப் பிடித்த மாணவர்களுக்கு சான்றிதழ்கள் வழங்கப்பட்டன.
6 முதல் 12 ஆம் வகுப்பு வரை 1 மாணவர்கள் மட்டும் பங்கு பெறும் படைப்புகள் 78 ,8 முதல் 10 ஆம் வகுப்பு வரை இரு மாணவர்கள் பங்கு பெறும் படைப்புகள் 77, ஆசிரியர்கள் பங்கு பெறும் படைப்புகள் 4 காட்சிக்கு வைக்கப்பட்டிருந்தன.
தேர்ந்தெடுக்கப்பட்ட கண்டுபிடிப்புகள் அக்டோபர் 15ஆம் தேதி நடைபெறும் புதுக்கோட்டை வருவாய் மாவட்ட அளவிலான அறிவியல் கண்காட்சியில் இடம்பெறவுள்ள
கண்காட்சிக்கான ஏற்பாடுகளை புதுக்கோட்டை கல்வி மாவட்ட பள்ளி துணை ஆய்வாளர் ஜெயராமன் மற்றும் புதுக்கோட்டை கல்வி மாவட்டத்தைச் சேர்ந்த மேல்நிலை,உயர்நிலைப் பள்ளி தலைமை ஆசிரியர்கள் ,வட்டார கல்வி அலுவலர்கள், முதுகலைபட்டதாரி ஆசிரியர்கள்,பட்டதாரி ஆசிரியர்கள்,உடற்கல்வி ஆசிரியர்கள் செய்திருந்தனர். முடிவில் பெருங்களூர் பள்ளி தலைமையாசிரியர் ராஜ்குமார் நன்றி கூறினார்.
கஜா புயல்" எங்கு எப்படி உள்ளது...
11.225,81.627,5 மழை எங்கு பெய்யும் சாட்டிலைட் காட்சிகள் பார்ப்பது எப்படி...
FLASH :ஜாக்டோ-ஜியோ பேச்சுவார்த்தை தோல்வி
*🅱REAKING NOW *இடைநிலை ஆசிரியர்கள் ஊதிய முரண்பாடு குறித்த ஒருநபர் குழுஅறிக்கை இறுதி கட்டத்தில் .... விரைவில் அறிவிப்பு- அமைச்சர் செங்கோட்டையன்
Flash news 23-11-2018நாளை பள்ளி விடுமுறை அறிவிப்பு
கனமழை - நாளை(22/11/18) பள்ளி விடுமுறை அறிவிப்பு
தமிழகத்தில், 3 மாவட்டங்களுக்கு நாளை கனமழை சென்னை வானிலை ஆய்வு மையம்
6 மாவட்ட பள்ளிகளுக்கு நாளை (16.11.2018) விடுமுறை
*கடலூர் மாவட்டத்தில் பள்ளி, கல்லூரிகளுக்கு
கனமழை - நாளை 22.11.2018 வியாழக் கிழமை விடுமுறை அறிவிப்பு
22.11.2018 வியாழக் கிழமை வரை பள்ளிகளுக்குவிடுமுறை.
முதலமைச்சர் எடப்பாடி பழனிசாமியிடம் ஒருநபர் குழுவின் தலைவர் ஸ்ரீதர் அறிக்கையை வழங்கினார்...
Breaking News அரசு ஊழியர்கள், ஆசிரியர்களுக்கான பழைய ஓய்வூதிய திட்டத்தை நடைமுறைப்படுத்தவது தொடர்பான
2009&TET தொடர் போராட்டம் 2018
காலி பணிடங்கள் 2018 (இ.நி.ஆ & பட்டதாரி ஆ.)
தேசிய வருவாய் வழி மற்றும் திறன் படிப்புதவித் தொகைத் திட்டம்
அரசின் அறிவிப்பு படி நாளை (17.01.2018) பள்ளிகள் திறப்பு வேறு எந்த கூடுதல் விடுமுறையும் அறிவிக்கப்படவில்லை - பள்ளிக்கல்வி இயக்குநர்
பிரைமரி ஆசிரியர்களுக்கான பயிற்சி தேதி மாற்றம்
1 முதல் 8 ஆம் வகுப்புவரை மூன்றாம் பருவ தேர்வு கால அட்டவனை
தீபாவளிக்குப்பின் அரசு பள்ளி ஆசிரியர்களுக்கும் கட்டாயமாகிறது சீருடை - பள்ளி கல்வித் துறை சுற்றறிக்கை
BIG FLASH NEWS:12.01.18 அன்று அனைத்து பள்ளிகளுக்கும் விடுமுறை
ஆசிரியர்களுக்கு மாணவர்களை கண்டிக்கவும்,தண்டிக்கவும் உரிமை உள்ளது என ஐகோர்டு தீர்ப்பு...
பக்ரீத் பண்டிகை விடுமுறை நாள் மாற்றம்
வருகின்ற சனிக் கிழமை (22/09/2018) பள்ளிகளுக்கு விடுமுறை: அன்றைய நாளில் நடைபெறும் தேர்வுகள் 03/10/2018 அன்று நடைபெறும் - CEO PROC
🅱REAKING NOW* தமிழகத்தில் நாளை அரசு விடுமுறை அறிவிப்பு
தொடக்க மற்றும் நடுநிலைப் பள்ளி ஆசிரியர்களுக்கான SSA பயிற்சி ஏப்ரல் 21 முதல் மே மாதம் வரை - CEO
13" கொண்டாடப்படவிருந்த மிலாடி நபி- பண்டிகை ( விடுமுறை ) 12 ம்தேதிக்கு மாற்றம் மத்திய அரசு ஆணை
அரசின் அறிவிப்பு படி நாளை (17.01.2018) பள்ளிகள் திறப்பு வேறு எந்த கூடுதல் விடுமுறையும் அறிவிக்கப்படவில்லை - பள்ளிக்கல்வி இயக்குநர்
பிரைமரி ஆசிரியர்களுக்கான பயிற்சி தேதி மாற்றம்
1 முதல் 8 ஆம் வகுப்புவரை மூன்றாம் பருவ தேர்வு கால அட்டவனை
தீபாவளிக்குப்பின் அரசு பள்ளி ஆசிரியர்களுக்கும் கட்டாயமாகிறது சீருடை - பள்ளி கல்வித் துறை சுற்றறிக்கை
தர ஊதியம் 1800 முதல் 2800 வரை இருப்பவர்களுக்கு 7 வது ஊதியக்குழுவில் நிர்ணயம் செய்யப்படும் ஊதியம் ...
SSA-7042 சர்வா சிக்ஷா அபியான் 7042 ஆசிரியர் பணிக்காக ஆட்கள் நிரப்ப உள்ளது.
BIG FLASH NEWS:12.01.18 அன்று அனைத்து பள்ளிகளுக்கும் விடுமுறை
7-வது ஊதியக்குழுவின் முழு விபரம்
ஆசிரியர்களுக்கு மாணவர்களை கண்டிக்கவும்,தண்டிக்கவும் உரிமை உள்ளது என ஐகோர்டு தீர்ப்பு...
அரசின் அறிவிப்பு படி நாளை (17.01.2018) பள்ளிகள் திறப்பு வேறு எந்த கூடுதல் விடுமுறையும் அறிவிக்கப்படவில்லை - பள்ளிக்கல்வி இயக்குநர்
பிரைமரி ஆசிரியர்களுக்கான பயிற்சி தேதி மாற்றம்
1 முதல் 8 ஆம் வகுப்புவரை மூன்றாம் பருவ தேர்வு கால அட்டவனை
தீபாவளிக்குப்பின் அரசு பள்ளி ஆசிரியர்களுக்கும் கட்டாயமாகிறது சீருடை - பள்ளி கல்வித் துறை சுற்றறிக்கை
BIG FLASH NEWS:12.01.18 அன்று அனைத்து பள்ளிகளுக்கும் விடுமுறை
ஆசிரியர்களுக்கு மாணவர்களை கண்டிக்கவும்,தண்டிக்கவும் உரிமை உள்ளது என ஐகோர்டு தீர்ப்பு...
பக்ரீத் பண்டிகை விடுமுறை நாள் மாற்றம்
வருகின்ற சனிக் கிழமை (22/09/2018) பள்ளிகளுக்கு விடுமுறை: அன்றைய நாளில் நடைபெறும் தேர்வுகள் 03/10/2018 அன்று நடைபெறும் - CEO PROC
🅱REAKING NOW* தமிழகத்தில் நாளை அரசு விடுமுறை அறிவிப்பு
தொடக்க மற்றும் நடுநிலைப் பள்ளி ஆசிரியர்களுக்கான SSA பயிற்சி ஏப்ரல் 21 முதல் மே மாதம் வரை - CEO


காந்தாரி அம்மன் யார்?-தமிழருக்கான புதிய உண்மை | TamilNews விவசாயி

HOT NEWS Jaffna kavin news Really SPORTS study Tamileelam TGTE video WTRRC அறிவித்தல் அறிவித்தல்கள் அறிவியல் இது நம்மவர் இந்தியா இயற்கை இலங்கை ஈழத்து துரோணர் உலகம் உறவுகள் கணினி கல்வி கவிதை குறும்படம் கோவில் கோவில்கள் சமையல் சரவணை மைந்தன் சினிமா தமிழகம் தமிழர் வரலாறு தமிழ் வளர்ப்போம் தற்பாதுகாப்பு தேச விடுதலை வீரர்கள் தேர்தல் நிகழ்வு நிகழ்வுகள் படங்கள் பெண்ணியம் பொ.ஜெயச்சந்திரன் மரண அறிவித்தல் மரண அறிவித்தல்கள் மருத்துவம் மாற்றம் வருமா  வடமாகாண தேர்தல் வல்வை அகலினியன் விபத்து வியப்பு விவசாயம்
காந்தாரி அம்மன் யார் என அறிய வேண்டின், நீங்கள் மாகாபாரதம் பற்றி அறிய வேண்டும். மாகா பாரதம் தமிழ் நாட்டிலே தாமிரபரணி ஆற்றங்கரையிலே நடந்த போராகும். அந்தப் போர் உண்மையிலேயே மலைவாழ் குரவர்களுக்கும், அப்போது புதிதாகத் தோன்றிய உழவுக்குடிகளான பாண்டியர்களுக்கும் நடந்த போராகும். காடுகளைக் களைந்து ஆற்றோரம் உழவு செய்யத் தொடங்கியவுடனே, பாண்டியர்கள் பொருளாதாரத்திலும், தொழில் நுட்பங்களிலும் உயரத் தொடங்கிவிட்டனர்.
இதைக்கண்ட ஆதிக்குடிகளான மலைவாழ் குரவர்களுக்கு பொறாமை உண்டாகி, அவர்கள் பாண்டியரிடம் வம்பிழுக்கின்றனர். தமிழக நில அமைப்பில், மருத நிலத்திற்கும், குறிஞ்சிக்கும் இடையே முல்லை இருப்பதை இன்றும் காணலாம். அந்த முல்லையை ஆண்ட கிருட்டிணன், இருவருக்கும் சமரசம் செய்ய முயன்று தோற்கிறார். அவர் இரண்டு நிலங்களுக்குமிடையில் வாழ்வதால் இருவருக்குமே நட்பாயிருக்கிறார். அதனால், போரில் நடுநிலை வகுக்கிறார். இருந்தாலும் பாண்டவருக்கு நல்ல திட்டங்களை வகுத்துக் கொடுத்து சிறிய படையான பாண்டியர் படையை, பெரிய படையான குரவர் (கௌரவர்) படையை வெற்றி கொள்ள வைக்கிறார். அவர் போரை வெல்ல நல்ல கருத்துக்களை (Idea) சொன்னதால் தான் அவருக்கு கருத்தினன் என்ற பட்டப் பெயர் கிடைக்கிறது. அதுவே, கிருத்தினன் ஆகி, கிருட்டினன் ஆகி, யூத பிராமணர்களால் கிருஷ்ணனும் ஆனது.
கருத்தினன் –> கிருத்தினன் –> கிருட்டினன் –> கிருஷ்ணன்.
குரவர் என்ற சொல் தான் கௌரவர் ஆனது. மகா பாரதத்திலே வரும் பெயர்கள் எல்லாமே பட்டப் பெயர்களே துரியோதனன் என்பது “துர்+ஓதனன்” என்றிருந்து மருவியது. துர் என்றால் கெட்டது என்பதால் இங்கே அநியாயம் என்று பொருள் கொள்கிறது. ஓதனன் என்பது பேசுபவன் என்று பொருள். அதாவது துரியோதனன் அநியாயம் பேசுபவன் என்று பொருள். இவர்கள் நூறு பேர் என்பது நூறு குரவர் குடி மன்னர்களைக் குறிக்கும்.
இந்த நூறு குரவர் குடிகளையும் திரட்டி பாண்டியர்களுக்கு எதிராக போரிட வைத்தவன் தான் திருதிராட்ஷன். இங்கு திரு என்பது அடைமொழி. திராட்ஷன் என்பதன் மூலம் திராட்டன் என்பதே. வேஷ்டியின் மூலம் வேட்டி என்பது போல. திராட்டன் என்பது திரட்டன் என்பதின் நீட்டமே திரட்டன் என்பது திரட்டியவன் என்பதே
இப்படித் திரட்டியவர்களைப் போர் முடியும் வரை “காந்தம்” போலக் கவர்ந்து பிரியாமல் காத்தவள் காந்தாரி. அவள் இயல்பாகவே தலைவன் திருதிராட்டினனின் மனைவி. அவளது பட்டப் பெயர் காந்தம் என்ற சொல்லிலிருந்தே உருவானது. இதில் இன்னுமொரு விஞ்ஞாணச் செய்தி என்னவென்றால், மகாபாரதக் காலமாகிய, அதாவது 5000 ஆண்டுகளுக்கு முன்பே, தமிழ்களுக்கு காந்தம் அதாவது Magnet தெரிந்திருக்கிறது. அதாவது இரும்பும் தெரிந்திருக்கிறது. மலைவாழ் காலத்திலேயே தமிழன் இரும்பு பிரித்தறிந்துள்ளான். இரும்புக்கு கரும்பொன் என்ற பெயர் உள்ளதால், அதற்குமுன்பே பொன்னையும் அறிந்தவன்.
காந்தாரியின் உடன் பிறந்தவன் தான் சகுனி. அவனது திட்டப்படியும், சதிப்படியும் பாண்டியர் சதுரங்க ஆட்டத்தில் தோற்று, பாஞ்சாலியின் துகில் உரிக்கும் நேரத்தில் தலை குனிந்ததால், அவன் அனைவரையும் தலை குனிய வைத்ததால் அவனுக்கு சம்+குனி –> சங்குனி –> சகுனி என்ற பட்டப் பெயர் வந்தது. சம் என்றால் “அனைத்தையும்” அல்லது “ஒட்டுக்க” அல்லது “கூட்டாக” என்று பொருள். ஆங்கிலச் சொல் சம் = Sum என்பது தமிழ்ச்சொல்லே
பாஞ்சாலி என்பது நிலத்தைக் குறிக்கும். மருத நிலத்தைக் குறிக்கும். ஐந்து ஆளுக்கும் சொந்தமானவள் என்பதால் பாஞ்சாலி என்ற பட்டப் பெயர் வந்தது. அவள் பெண்ணல்ல. ஆனால், கதைக்காக பெண்ணாக உருவகம் செய்யப்பட்டாள். அவள் நிலம் என்பதால் தரைபதி அதாவது தரைதெய்வம் என்றழைக்கப்பட்டு தரைபதியே (த்ரபதி –> த்ரௌபதி –> திரௌபதி) திரௌபதி ஆனாள். அதாவது குரவர், கௌரவர் ஆனது போல. திரௌபதிக்குக் கோயில்கள் தமிழ் மண்ணில் மட்டுமே உண்டு. அவள் ஆசீவகத்தின் பச்சையம்மாளே அவளே மீனாட்சியும் ஆகும். அவள் பாண்டியரின் கடவுளானது எப்படி என்று இப்போது புரிகிறதா
குரவர் சமூகம் இன்றும் துரியோதனனுக்கு கோயில் கட்டிக் கும்பிட்டுக் கொண்டுள்ளது. சகுனிக்கும் கோயில் உள்ளது. இது இன்றும் குரவர்களாலேயே நிர்வகிக்கப் படுகிறது. அந்தக் கோயில்கள் இப்போதும் கேரள மாநிலத்தை சேர்ந்த கொல்லத்தில் உள்ளது.
அதேபோல, காந்தாரியையும் வழிபடும் வழக்கம் தமிழகத்தில் இன்றும் உள்ளது. யீசன் அதாவது சிவன், மலைக்குரவர் என்பதால், மலைக்குரவர்களின் ஆதித் தலைவியாகிய காந்தாரியம்மனும் காளியாகவே வழிபடப்படவேண்டும். காந்தாரியம்மன் ஆசீவகத்தின் காளியே
ஆதிச்ச நல்லூர் என்பது மகா பாரதத்தின் அஸ்தினாபுரமே “ஆதி நற்புரம்” என்ற சொல்லே அஸ்தினாபுரம் ஆனது. “ஆதிச்ச நல்லூரும்”, “ஆதி நற்புரமும்” ஒரே பொருள் என்பது சொல்லித் தெரிய வேண்டியதில்லை.
“குரவர் சேர் தரை” தான் குருஷேத்திரம் ஆனது.
சேர் + தரை –> சேர் + த்ர –> சேர்த்ர –> ஷேத்ர –> ஷேத்ரம்.
மக்கள் சேரும் இடம் தான் ஷேத்ரம். குரவர் சேரும் இடம் குரவர்ஷேத்ரம் –> குரஷேத்ரம் –> குருஷேத்ரம் ஆனது. ஆதாவது, பாண்டியரிடம் சண்டையிட மலையிலிருந்து இறங்கி தரையில் குரவர்கள் ஒன்று கூடிய இடம் குருஷேத்ரம்.
ஐந்து யுகங்களைப் பற்றிய தீரக்க தரிசனத்தைக் கூறியவர் கிருட்டினனே அவர் சொன்ன நல்லக் கருத்துக்களைத் திருடியே, அதனோடு தங்களது வன்மங்களையும் சேர்த்து (அதாவது கொல்வது பாவமல்ல போன்ற அயோக்கியக் கருத்துக்களை), பகவத் கீதையை எழுதிக்கொண்டனர் யூத பிராமணர்கள்.
ஆக, குறிஞ்சி நில மக்கள் காந்தாரி அம்மனை வழிபடுவது வரலாற்று நியதி. குறிஞ்சாங்குளம் என்ற சொல்லிலேயே குறிஞ்சி நிலம் என்ற உண்மை உள்ளது. குறிஞ்சாங்குளம் ஆதிச்ச நல்லூர் அமைந்திருக்கும் தென் பகுதியிலே இருப்பது, வரலாற்றின் சுவடுகளை கன்னித் தமிழ் எப்படிக் காத்துள்ளது என்பதை நமக்கு உணர்த்துகிறது.
(எனவே, மண்ணின் மைந்தர்கள் தங்களது ஆதி தெய்வத்தை வழிபடுவதைத் தடுக்க வந்தேறித் தெலுங்கருக்கு எள்ளளவும் உரிமை இல்லை. தெலுங்கரின் கொட்டம் ஒடுக்கப்படவேண்டும்.)
மகிந்தவுக்கு ஆதரவான கூட்டம் முரளிதரனுடன் சேர்த்து 76 பாராளுமன்ற உறுப்பினர்கள் பங்குபற்றினார்கள்
மாத்தறையில் முன்னாள் ஜனாதிபதி மஹிந்த ராஜபக்ஷவுக்கு ஆதரவாக ஏற்பாடு செய்யப்பட்டிருந்த பேரணி தற்போது நடைபெற்று வருகின்றது. இப்பேரணியில் விநாயகம...
இலங்கை அரசின் மனித உரிமை மீறல்கள் தொடர்பில் பிரித்தானிய பாராளுமன்றில் மாநாடு.
இலங்கை அரசின் மனித உரிமை மீறல்கள் தொடர்பில் பிரித்தானிய பாராளுமன்றில் மாநாடு. இலங்கையின் இறுதி யுத்தத்தில் இடம்பெற்ற மனித உரிமை மீறல்கள் தொட...
மாவீரர் தினம் 2018 -ஒக்ஸ்போட் பிரித்தானியா
மாவீரர் தினம் 2018 -ஒக்ஸ்போட் உலக தமிழர் வரலாற்று மையம் ஒக்ஸ்போட் ஏற்பாட்டில் நடைபெற்ற மாவீரர் தின நிகழ்வானது காலையில் ஆரம்பமாகி எழுச்சி க...
புனிதமானது விற்பனைக்கானதல்ல என்கிற வாசகத்தை தாங்கி இன்று வெளிவந்திருக்கின்ற இந்த இறுவெட்டானது வெறும் இசைப்பேழை மட்டும் அல்ல, முள்ளிவாய்க்கால...
கடற்புலிகளின் தளபதி சூசையின் சகோதரர் காலமானார்
மரபுக் கலைஞரும் தமிழீழ கடற்புலிகளின் தளபதி கேணல் சூசையின் (தில்லையம்பலம் சிவநேசன்) மூத்த சகோதரனுமான சிவலிங்கம் என அழைக்கப்படும் தில்லையம்பலம...
இலங்கை அரசின் மனித உரிமை மீறல்கள் தொடர்பில் பிரித்தானிய பாராளுமன்றில் மாநாடு.
இலங்கை அரசின் மனித உரிமை மீறல்கள் தொடர்பில் பிரித்தானிய பாராளுமன்றில் மாநாடு. இலங்கையின் இறுதி யுத்தத்தில் இடம்பெற்ற மனித உரிமை மீறல்கள் தொட...
மகிந்தவுக்கு ஆதரவான கூட்டம் முரளிதரனுடன் சேர்த்து 76 பாராளுமன்ற உறுப்பினர்கள் பங்குபற்றினார்கள்
மாத்தறையில் முன்னாள் ஜனாதிபதி மஹிந்த ராஜபக்ஷவுக்கு ஆதரவாக ஏற்பாடு செய்யப்பட்டிருந்த பேரணி தற்போது நடைபெற்று வருகின்றது. இப்பேரணியில் விநாயகம...
கடற்புலிகளின் தளபதி சூசையின் சகோதரர் காலமானார்
மரபுக் கலைஞரும் தமிழீழ கடற்புலிகளின் தளபதி கேணல் சூசையின் (தில்லையம்பலம் சிவநேசன்) மூத்த சகோதரனுமான சிவலிங்கம் என அழைக்கப்படும் தில்லையம்பலம...
தமிழ் பிறந்தநாள் பாடல் "Tamil Birthday Song"
"Happy Birthday" என்ற பிறந்தநாள் பாடலுக்கு இணையான சர்க்கரைத் தமிழில் ஆழமான வாழ்த்து வரிகளைக் கொண்ட இந்த பிறந்தநாள் பாடலைப் பயன...
சுவையான அப்பம் செய்யும் முறை
சுவையான அப்பம் செய்யும் முறை தேவையான பொருட்கள்: 1. புழுங்கல் அரிசி – 2 கப் 2. பச்சரிசி – 2 கப் 3. உளுத்தம்பருப்பு – 1 / 2 கப் ...
மகிந்தவுக்கு ஆதரவான கூட்டம் முரளிதரனுடன் சேர்த்து 76 பாராளுமன்ற உறுப்பினர்கள் பங்குபற்றினார்கள்
இலங்கை அரசின் மனித உரிமை மீறல்கள் தொடர்பில் பிரித்தானிய பாராளுமன்றில் மாநாடு.
மாவீரர் தினம் 2018 -ஒக்ஸ்போட் பிரித்தானியா
உயிர்பலி இன்றி உரிமை வென்றெடுப்போம்